title: Olivia Lufkin

text: Kun "A Little Pain" julkaistiin, se ylsi korkeimmillaan 8. sijalle Oricon Charts -listalla, hänen ensimmäiselle kymmenen parhaan sijalleen ja kaksi sijaa alemmalle sijalle kuin Anna Tsuchiyan single, "Rose", joka oli julkaistu samana päivänä. Toisen viikon jälkeen tämä single ylitti hänen debyyttisinglensä "I.L.Y. (Yokubo)n" kokonaismyynnin. Debyyttisingle oli hänen siihen asti parhaiten myynyt kappaleensa.


title: Olivia Lufkin

text: Olivia jatkoi Nana-aiheisen materiaalin julkaisemista pitkin vuotta 2006. Seuraavat avaus- ja loppumusiikit, Anna Tsuchiyan "Rose" ja Olivian "A Little Pain" oli kirjoittanut Olivia itse. Single "Wish/Starless Night", julkaistiin lokakuussa ja ylsi Oricon Charts- listalla korkeimmillaan seitsemänneksi. Näiden julkaisujen menestyksen vuoksi Olivian ensimmäinen Yhdysvaltain näyttäytyminen oli suunniteltu Aasian viihdesopimuksessa Pacific Media Expossa, joka pidettiin Los Angelesissä, Kaliforniassa lokakuussa 2006.


title: Olivia Lufkin

text: 17. tammikuuta 2007 julkaistiin The Cloudy Dreamer CD:lle sekä CD+DVD-formaateille. Albumi ylsi 15. sijalle Oricon Weekly Charts -listalla, ja se oli hänen korkein albumin saavuttama sijansa siihen mennessä. Aiemmin julkaistujen kappaleiden yhteydessä minialbumi sisälsi myös kappaleet: "Dream Catcher", jota käytettiin loppumusiikkina live-toimintasarjassa, Jigoku Shojossa, "If You only Knew", jota puolestaan käytettiin aloitusmusiikkina korealaisessa draamasarjassa The Snow Queenissä, kuten englanninkielistä versiota "Wish"-kappaleesta. Myöhemmin helmikuussa julkaistiin kokoelma-albumi Olivia Inspi' Reira (Trapnest), joka sisälsi singlejä Nana-sarjasta ja joitakin uusia kappaleita.


title: Olivia Lufkin

text: Nana Best, toinen kokoelma-albumi, julkaistiin aika pian aiemman jälkeen. Tämä albumi sisälsi hittikappaleita animesta ja yhden julkaisemattoman kappaleen, jonka olivat tehneet Olivia ja Anna Tsuchiya. Olivia ja Anna menivät myöhemmin- esitämään nämä kappaleet yhdessä livenä Shibuya-AX:lle maaliskuussa 2007.


title: Olivia Lufkin

text: 6. heinäkuuta 2007 Olivia piti konsertin Pariisissa, Ranskassa suositulla tapahtumapaikalla, La Locomotivella laulaen kappaleita "Olivia Inspi' Reira (Trapnest)":stä, The Lost Lollilta ja "The Cloudy Dreameriltä". Hän teki myös erityisvierasnäyttäytymisen Japan Expossa 6.–7. heinäkuuta 2007.


title: Olivia Lufkin

text: Uusi kappale "Bleeding Heart", joka oli tehty yhteistyössä hänen veljensä Jeffrey Lufkinin kanssa, oli tuotettu Vision Factory kokoelma-albumille, ille. Kokoelma-albumi sisältää kukkateemaisia kappaleita muilta artisteilta kuten Leadiltä, Fungolta ja Hirolta. Se julkaistiin 19. maaliskuuta 2008.


title: Olivia Lufkin

text: Olivia julkaisi kuudennen minialbuminsa Trinka Trinkan 17. syyskuuta. Se sisälsi uuden kappaleen nimeltään "Rain", jota käytettiin toisena loppumusiikkina K-tai Investigator 7:ssa. Albumi sisälsi kaikkea uutta materiaalia. Albumin kanssa oli paljon sekaannusta kappaleraitojen osalta, kun muutama kappaleraitaa oli vaihtunut "Real Love" -kappaleeseen, joka esitettiin Pariisin konsertin aikana, jossa se oli uudelleennimetty "Your Smileksi" ja hyvin mahdollisesti "Im so Excited" oli vaihdettu "Trinka Trinkaksi". Tämän mini-albumin julkaisun jälkeen Olivia piti live show’n 24. lokakuuta 2008 Shibuya Wombissa, jonne ilmoittautui yhteensä 600 fania.


title: Olivia Lufkin

text: 30. joulukuuta 2008 Olivia osallistui mallinukeksi näyttelyikkunaan Inoranin kanssa, jossa hänet oli peitelty muutamilla hänen kappaleistaan kuten Owl's Tearillä ja Monsoon Babyllä. He puhuivat myös heidän uudesta yhteisestä singlestään, joka julkaistiin 15. huhtikuuta 2009. Se nimettiin "Sailing Freeksi" ja se sisälsi tunnusmusiikin uudelle pelille, Sengoku Basaralle (kutsutaan "Sengoku Basara Battle Heroesiksi"). Sailing Free oli myös Olivian ensimmäinen single kolmen vuoden jälkeen.


title: Olivia Lufkin

text: Trinka Trinka uudelleenjulkaistiin Ranskassa, jossa se sisälsi "Sailing Freen" ja sen B-puoleisen (Love Love Love and Undressin) bonuskappaleen mukana, jonka oli paljastettu olevan World's End Girlfriend'in remix-kappale kappaleesta "If You Only Knew". Bonusraita on vahvistettu ennen tätä Olivian Myspace-sivulla. Trinka Trinkan uudelleenjulkaisun jälkeen Olivia pysyi melko hiljaisena läpi alkuvuoden 2010. Sitten tiedotettiin, että Olivia pitää konsertin saksalaisen Anime convention Connichi 2010 -tapahtuman vierailijoille. Konnichi 2010 pidettiin Kasselin Kongress Palaisissa 10.–12. syyskuuta 2010 välisenä aikana. Olivia puhui uudesta julkaisusta, Greatest Hits -albumista, joka julkaistiin 13. lokakuuta 2010. Julkaisusta seuraten nousi paljon huolenaiheita, että Olivia olisi vetäytymässä musiikkibisneksestä, mutta Facebook-profiilinsa kautta hän sanoi faneilleen, että hän ei ole lopettamassa ja että hän on julkaisemassa uutta materiaalia Greatest Hits -albumin julkaisun jälkeen. Greatest Hits -albumi sisälsi kaksi erittäin tuoretta raitaa, "Sunlightin" ja "Be Your Friendin". Nämä kappaleet näyttivät uuden käännöksen Olivian musiikkityylissä: yhdistelmän Trinka Trinkan pop-tyyliä ja The Lost Lollin dark electronicaa.


title: Olivia Lufkin

text: Olivian viimeisin esiintyminen oli Uppcon 2011 -tapahtumassa ja hän on nykyään työskentelemässä uuden musiikin parissa. Vuonna 2013 Olivia ilmoitti Facebook, Twitter ja MySpace-sivuillaan, että hänellä on täysin uudet kotisivut. Kotisivuilla puolestaan hän oli kirjoittanut, että "uutta musiikkia on työn alla", eli hän tekee paluun.


title: Kauppakartanonkatu

text: Kauppakartanonkatu () on noin kilometrin pituinen katu Helsingin Itäkeskuksessa. Sitä rajaa lännessä Marjaniementie ja idässä Meripellontie. Sen lähettyvillä sijaitsevat muun muassa kauppakeskus Itiksen Citymarket, Itäkeskuksen maamerkki, Lyypekinaukio ja Iiris-keskus.


title: Tunturihaarikko

text: Tunturihaarikko ("Sagina saginoides", syn. "S. linnaei") on kohokkikasveihin kuuluva, pienikokoinen pohjoisen vuoristoseutujen ja arktisten alueiden kasvi.


title: Tunturihaarikko

text: Monivuotinen, löyhästi mätästävä ja rönsytön tunturihaarikko kasvattaa 3–12 cm korkeat varret. Varret ovat rentoja tai kohenevia, juurehtivia ja kaljuja. Lehdet ovat 10–27 mm pitkiä, rihmamaisia ja pareittain yhdistyvisiä. Valkoiset kukat ovat yksittäin varren päässä. Kukkaperät ovat nuppuvaiheessa nuokkuvia, mutta suoristuvat myöhemmin. Verhiö ja teriö ovat useimmiten viisilehtisiä, nuput ovat pallomaisia. Verholehdet ovat tavallisesti yli 2,5 mm pitkiä. Valkoiset terälehdet ovat jokseenkin verholehtien pituisia. Heteitä on tavallisesti kymmenen kappaletta, joskus vain viisi. Suomessa tunturihaarikko kukkii heinä-elokuussa. Hedelmä on kapean munamainen kota.


title: Tunturihaarikko

text: Tunturihaarikko risteytyy rentohaarikon ("S. procumbes") kanssa. Risteymä tunnetaan nimellä rönsyhaarikko ("S." x "normaniana").


title: Tunturihaarikko

text: Tunturihaarikon levinneisyysalue pohjoisella pallonpuoliskolla on laaja, mutta hajanainen. Euroopassa lajia esiintyy paikoitellen Pyreneiden niemimaalla, Skotlannissa, Alpeilla, Apenniineilla, Balkanin alueen vuoristoseuduilla, Karpaateilla, Sudeeteilla, Kaukasuksen alueella, Islannissa, Fennoskandian vuoristo- ja tunturiseuduilla sekä Venäjän pohjoisosissa. Afrikassa lajia tavataan Marokossa, Aasiassa paikoin Turkissa, Keski-Aasiassa sekä paikoin Keski- ja Pohjois-Siperiassa. Pohjois-Amerikassa tunturihaarikkoa kasvaa Kalliovuorilla mantereen itäosissa sekä Koillis-Kanadassa. Se on myös levinnyt Grönlantiin. Tunturihaarikko on Suomessa pohjoisimman Lapin kasvi, jota kasvaa erityisesti Käsivarren suurtuntureilla Enontekiöllä, mutta paikoitellen myös Keski-Lapissa saakka.


title: Tunturihaarikko

text: Tunturihaarikko kasvaa tunturien kosteilla lumenviipymäpaikoilla, valuvesirinteillä, joen- ja puronvarsipensaikoissa. Joskus lajia kasvaa myös tienvarsisoraikoissa ja kyläniityillä.


title: Kuljun koulu

text: Kuljun koulu on ala-aste Lempäälän Kuljussa. Luokka-asteita Kuljun koulussa on esikoulusta kuudenteen luokkaan. Tällä hetkellä Kuljun koulun rehtorina toimii Anneli Kesola.


title: Kuljun koulu

text: Kuljun koulu on alun perin ollut Kuljun kartanon omistajan Knut Viktor Palanderin perustama Puskiaisten koulu. Puskiaisten koulu perustettiin vuonna 1881. Vuonna 1889 Puskiaisten koulusta muuttui tavallinen kansakoulu, kun se siirtyi kunnan omistukseen.


title: Kuljun koulu

text: Koulu paloi 1899, jonka vuoksi koulutoiminta Kuljussa keskeytyi kahdeksi vuodeksi. Uusi koulurakennus valmistui vuonna 1901. 1950-luvulla oppilasmäärä kasvoi huomattavasti, ja oli aika rakentaa uusi moderni koulurakennus. Uusi, huomattavasti isompi koulurakennus valmistui 1952. Tätä rakennusta alettiin kutsua päätaloksi ja aiempaa, puista koulurakennusta puutaloksi. Kun jälleen 1980-luvulla tilat alkoivat käydä ahtaaksi, alkoivat rakennustyöt. Rakennettiin toinen erillinen tiilirakennus, jota kutsutaan tiitaloksi. Samalla koulun tontille tehtiin myös oma urheilukenttä. Myöhemmin tiitaloon rakennettiin lisäsiipi.


title: Sotilaslääketieteen museo

text: Sotilaslääketieteen museo on sotilaslääketieteeseen keskittyvä vuonna 1983 avattu museo, joka toimii 1900-luvun alun punatiilisessä rakennuksessa Lahdessa Hennalan entisen kasarmialueen vieressä. Museossa esitellään Suomen sotien 1939–1945 lääkintähuoltoa sekä puolustusvoimien rauhanajan sotilasterveydenhuoltoa esinein, valokuvin ja tilastoin.


title: Ælfric

text: Ælfric (k. 1005) oli Ramsburyn piispa 21. huhtikuuta 995 asti, jolloin hänet valittiin Canterburyn arkkipiispaksi.


title: Ælfric

text: Ælfric kuoli 16. marraskuuta 1005. Hän jätti testamentissaan Wiltshiren ja Kentin asukkaille sekä kuningas Ethelredille laivoja. Kuolemansa jälkeen häntä pidettiin pyhimyksenä, ja hänen muistopäivänsä oli 16. marraskuuta.


title: Imatran jäähalli

text: Imatran jäähalli eli markkinointinimeltään Imatra Spa Areena on jäähalli Imatralla. Se sijaitsee Karhumäen kaupunginosassa Ukonniemen matkailu- ja vapaa-aikakeskuksen alueella.


title: Imatran jäähalli

text: Halli valmistui elokuussa 2011, ja se sisältää kaksi kaukaloa. Pääkaukalon katsomokapasiteetti on 1 200 paikkaa. Hallin yhteydessä on myös kuntosali ja ravintola.


title: Imatran jäähalli

text: Halli toimii Mestiksessä pelaavan jääkiekkoseura Ketterän kotihallina. Imatran jäähallissa ja Lappeenrannan kisapuiston jäähallissa pelattiin jääkiekon alle 18-vuotiaiden maailmanmestaruuskilpailut huhtikuussa 2014. Marraskuussa 2013 hallissa pelattiin Nenäpäivä All Stars -jääkiekko-ottelu, joka oli osa Imatralla järjestettyä Ylen Hyvän Nenäpäivä-päätapahtumaa.


title: Imatran jäähalli

text: Hallin markkinointinimi myytiin neljäksi vuodeksi läheiselle Imatran Kylpylälle lokakuussa 2012. Jo aiemmin nimi oli myyty Lappeenrannan Rauhassa toimivalle Saimaa Gardensille, mutta tämä nimi ei koskaan tullut käyttöön.


title: Imatran jäähalli

text: Halli korvasi Vuoksenniskan Näreharjulla sijaitsevan vanhan jäähallin, joka on sittemmin muutettu moottoriurheilukäyttöön.


title: Naurun taistelu

text: Naurun miehitys oli Tyynenmeren sotaa toisessa maailmansodassa Japanin ja liittoutuneiden välinen taistelu Naurun saaresta. Saksa oli tätä ennen tehnyt kaksi onnistunutta hyökkäystä saaren fosfaattikaivoksille joulukuussa 1940. Taistelu alkoi 26. elokuuta 1942, jolloin japanilaiset tekivät maihinnousun saarelle osana operaatio RY:tä. Saari ja sen lähialueet miehitettiin lokakuuhun 1942 mennessä ja saarelle rakennettiin lentokenttä, josta käsin pystyttiin pommittamaan lähialueen saaria. Yli 1 200 naurulaista lähetettiin orjatyövoimaksi Chuukin saarelle. Liittoutuneet yrittivät vuosina 1943–1944 vallata saaren takaisin, mutta epäonnistuivat. Japanilaiset pitivät saaren itsellään, kunnes saarella olevat japanilaiset joukot antautuivat liittoutuneille 13. syyskuuta 1945.


title: Dwayne Schintzius

text: Dwayne Kenneth Schintzius (14. lokakuuta 1968 Brandon, Florida – 15. huhtikuuta 2012 Tampa, Florida) oli yhdysvaltalainen koripalloilija, joka pelasi NBA:ssa vuosina 1990–1999.


title: Dwayne Schintzius

text: Sentterinä pelanneen Schintziusin varasi NBA:han 24. vuorolla San Antonio Spurs. Kahdeksan kautta kestäneellä NBA-urallaan Schintzius pelasi Spursin lisäksi Sacramento Kingsissä, New Jersey Netsissä, Indiana Pacersissa, Los Angeles Clippersissä ja Boston Celticsissä. Hän ylsi NBA:n pudotuspeleihin kerran, Netsin pelaajana kaudella 1992–1993.


title: Dwayne Schintzius

text: Schintzius kuoli 43-vuotiaana 15. huhtikuuta 2012. Hän oli sairastanut leukemiaa ja saanut kahdesti luuytimensiirron.


title: Antti Kyrö

text: Antti Kyrö (s.1982, Helsinki) on suomalainen graafinen suunnittelija ja kuvittaja. Kyrö on opiskellut graafista suunnittelua Aalto-yliopiston Taideteollisessa korkeakoulussa.


title: Antti Kyrö

text: Antti Kyröltä on ilmestynyt yhteistyössä kirjailija Tuomas Kyrön kanssa kirja "Pukin paha päivä".


title: Drniš

text: Drniš () on kaupunki Kroatiassa, Keski-Dalmatiassa, Šibenikin ja Kninin kaupunkien välissä. Siellä on noin 7 500 asukasta.


title: Pentti Kaivonen

text: Pentti Kaivonen (s. 22. elokuuta 1959) on suomalainen kilpauransa päättänyt koripalloilija. Kaivonen pelasi koko miesten pääsarjauransa Tampereen Pyrinnössä, jossa hän saavutti kahdesti SM-hopeaa. Hän pelasi myös 12 ottelua Suomen maajoukkueessa.


title: Pentti Kaivonen

text: Kaivonen pelasi koko pääsarjauransa suomalaisessa Tampereen Pyrinnössä, jossa hän pelasi miesten SM-sarjaa kymmenen kautta vuosien 1978–1989 välillä. Pyrintö saavutti tuona aikana SM-hopeaa kausilla 1979–1980 ja 1980–1981. Kaivosen pääsarjauran tilastolukemat ovat vajavaiset, sillä suurinta osaa tilastokategorioista alettiin tilastoida vasta hänen peliuransa aikana. Myös kolmen pisteen heitto otettiin SM-sarjassa käyttöön myöhään Kaivosen uralla, tosin hänelle ei tältä ajalta kirjattu yhtään onnistunutta kolmen pisteen heittoa pääsarjassa.


title: Pentti Kaivonen

text: Pyrinnön päävalmentajana toimineen Raimo Lammin mukaan Kaivonen oli hyvä heittäjä.


title: Pentti Kaivonen

text: Kaivonen pelasi Suomen alle 18-vuotiaiden maajoukkueessa vuonna 1978 viisi valmistavaa maaottelua 6,0 pisteen ottelukohtaisella keskiarvolla. Ensiesiintymisensä Suomen miesten maajoukkueessa hän teki 25. syyskuuta 1980 Kiinaa vastaan. Seinäjoella pelatussa voitokkaassa ottelussa hän heitti kymmenen pistettä, ennätyksensä miesten maajoukkueessa. Hän pelasi Kiinaa vastaan myös kahdessa seuraavina päivinä pelatuissa otteluissa. Seuraavan kerran Kaivonen pelasi miesten valmistavia maaotteluita vuonna 1982 kolmen ottelun verran ja vuonna 1983 neljässä maaottelussa. Vuosi 1984 oli Kaivosen viimeinen maajoukkueessa. Hän pelasi kahdessa ottelussa Ruotsia vastaan ja sivusi 3. marraskuuta pelatussa ottelussa maajoukkueuransa piste-ennätystä. Yhteensä Kaivonen pelasi urallaan 12 miesten maaottelua 3,2 pisteen keskiarvolla.


title: Jourdanton

text: Jourdanton on noin 4 000 asukkaan kaupunki, Yhdysvaltojen Etelä-Texasissa, noin 30 km etelään San Antoniosta. Viereinen kaupunki on Pleasanton, joka on parin kilometrin päässä. Jourdantonissa on oma koulu, kirkkoja, oikeustalo, pankki ja urheilustadion. Kaupungista löytyy myös pieni motelli. Jourdantonin ja Pleasantonin välillä menevän tien varrelta löytyy hyväkuntoinen Holiday Inn -hotelli. Jourdantonista löytyy myös muutamia pikaruokaravintoloita ja lähietäisyydeltä löytyy myös esimerkiksi uima-altaita, kaupunginpuisto, urheilukenttiä, keilahalli ja elokuvateatteri.


title: Jourdanton

text: Jourdanton High School on lukio Jourdantonin nuorille. Siellä on hieman alle 400 oppilasta. Jourdantonissa on myös ala-asteet ja pienempiin lapsiin kohdistuvia hoitomahdollisuuksia. Jourdanton on kokonaisuudessaan kuin pieni villin lännen kylä, keskellä Texasin kuivuutta. Kesäisin lämpötila hipoo neljääkymmentä astetta. Ja talvisin pakkasen puolelle päästään tuskin koskaan. Ilmasto on siis kuuma ja kuiva. Talvella leuto ja edelleen huomattavan kuiva. Kesät ovat todella pitkiä sekä talvet lyhyitä. Jourdantonin väestö on kirjavaa. Jourdantonissa esiintyy myös paljon alkuperäisasukkaita, sekä sukujuuriltaan Meksikosta kotoisin olevia henkilöitä. Meksikon rajalle Jourdantonista on noin 200 kilometriä, sekä lähimpään merenrantaan, Meksikonlahteen on myös lähelle 200 kilometriä.


title: Leonardo de Miranda Pereira

text: Leonardo de Miranda Pereira (s. 31. toukokuuta 1936 Diamantina) on brasilialainen roomalaiskatolinen piispa. Hänet vihittiin papiksi 8. joulukuuta 1959 ja nimitettiin Paracatun hiippakunnan johtoon 6. toukokuuta 1986. Piispaksi konsekroinnin suoritti 9. elokuuta Geraldo Majela Reis, jota avustivat Serafim Fernandes de Araújo ja Antônio Felippe da Cunha.


title: Jaime Pedro Gonçalves

text: Jaime Pedro Gonçalves (26. marraskuuta 1936 Manica – 6. huhtikuuta 2016) oli mosambikilainen roomalaiskatolinen arkkipiispa. Hänet vihittiin papiksi Beiran hiippakuntaan 17. joulukuuta 1967 ja nimitettiin sen koadjuuttoripiispaksi sekä Ficuksen titulaaripiispaksi 19. joulukuuta 1975. Piispaksi vihkiminen seurasi 28. maaliskuuta 1976. Pääkonsekraattorina toimi Januário Machaze Nhangumbe, jota avustivat Alexandre José Maria dos Santos ja Alberto Setele.


title: Jaime Pedro Gonçalves

text: Gonçalvesista tuli 3. joulukuuta 1976 Beiran piispa, ja 4. kesäkuuta 1984 hän sai nimityksen sen arkkipiispaksi. Hän jäi eläkkeelle 14. tammikuuta 2012.


title: Jay Brannan

text: Jay Brannan (s. 29. maaliskuuta 1982) on yhdysvaltalainen laulaja-lauluntekijä ja näyttelijä. Alun perin texasilainen Brannan muutti Kaliforniaan ruvetakseen näyttelijäksi. Hän on esiintynyt elokuvassa Shortbus (2006), mutta parhaiten hänet tunnetaan YouTube-videoista, joilla hän esittää omia kappaleitaan kitaralla säestäen. Brannan on julkaissut kolme albumia ja näytellyt elokuvassa Holding Trevor.


title: Jay Brannan

text: Brannan syntyi vuonna 1982 Texasissa konservatiiviseen baptistiperheeseen. Brannan on avoimesti homoseksuaali, ja hän on kertonut perheellään olleen vaikeuksia asian hyväksymisessä. Brannan opiskeli yliopistossa Ohiossa ja Kaliforniassa ja yritti samalla edistää näyttelijän uraansa. Vuonna 2002 hän muutti New Yorkiin.


title: Jay Brannan

text: Vuonna 2003 Brannan näytteli sivuosaa draamakomediaelokuvassa Shortbus. Elokuvan soundtrackilla kuullaan Brannanin esittämä ja säveltämä kappale ”Soda Shop”. Levy-yhtiö Team Love Records julkaisi myös kappaleen. Pian Brannan alkoi kuvata itseään ja laittaa videoita YouTubeen. Videoilla Brannan laulaa ja säestää itseään kitaralla. Hänen videonsa saivat paljon katsojia, ja sittemmin Internetissä Brannanin ympärille on muodostunut fanikunta. Hän promotoi itse itseään MySpacen ja Blogspotin avulla.


title: Jay Brannan

text: Vuonna 2007 Brannan esiintyi elokuvassa Holding Trevor ja julkaisi neljä kappaletta sisältäneen EP:n nimeltä Unmastered (tai disasterpiece), jonka hän julkaisi uudelleen kahden lisäkappaleen kera vuonna 2008.


title: Jay Brannan

text: Brannan julkaisi vuonna 2008 oman levy-yhtiönsä Great Depression Recordsin kautta ensimmäisen albuminsa Goddamned. Toinen albumi In Living Cover nousi ensimmäiselle sijalle iTunesin laulaja/lauluntekijä-listalla sekä sijalle kymmenen Billboardin Top Heatseekers -listalla. Hänen kolmas ja uusin albuminsa Rob Me Blind julkaistiin maaliskuussa 2012. Brannan on tehnyt useita maailmankiertueita.


title: Jay Brannan

text: Brannan on tenori. Hänen musiikkinsa on tyyliltään folk-indietä. Brannan tunnetaan erityisesti rehellisistä laulunsanoituksista, joissa hän laulaa ihmissuhteista ja rakkaudestaan miehiin. Hänen tunnetuimpia kappaleitaan ovat mm. Soda Shop, Half-Boyfriend sekä Housewife. Brannania on verrattu laulaja Rufus Wainwrightiin. Hän on itse verrannut itseään Tracy Chapmaniin ja Joni Mitchelliin.


title: Oswald Thomas Colman Gomis

text: Oswald Thomas Colman Gomis (s. 12. joulukuuta 1932) on srilankalainen roomalaiskatolinen arkkipiispa. Hänet vihki papiksi Colombo in Ceylonin arkkihiippakuntaan Thomas Benjamin Cooray 3. helmikuuta 1958. Hänet nimitettiin sen vihkipiispaksi ja Mulian titulaaripiispaksi 9. huhtikuuta 1968. Piispaksi konsekroinnin suoritti 17. heinäkuuta Cooray, jota avustivat Anthony de Saram ja Jacob Bastiampillai Deogupillai.


title: Oswald Thomas Colman Gomis

text: Gomis sai 2. marraskuuta 1995 nimityksen Anuradhapuran piispaksi ja 6. heinäkuuta 2002 Colombon arkkipiispaksi. Hän jäi eläkkeelle 16. kesäkuuta 2009.


title: Ritva Sorvali

text: Ritva Ulla Irmeli Sorvali (s. 30. tammikuuta 1958 Jyväskylä) on suomalainen näyttelijä ja laulaja. Hänet valittiin Thalia-gaalassa vuoden naisnäyttelijäksi vuonna 2010. Palkinto tuli roolista näytelmässä "Kuin ensimmäistä päivää".


title: Ritva Sorvali

text: Sorvali opiskeli Teatterikorkeakoulussa. Hän on näytellyt muun muassa Helsingin, Turun ja Lahden kaupunginteattereissa. Sorvali oli mukana perustamassa Lahteen Teatteri Vanhaa Jukoa, jossa hän toimi 15 vuotta. Vuonna 2010 Sorvali kiinnitettiin jälleen Lahden kaupunginteatterin näyttelijäkuntaan. Sorvali on näytellyt myös muiden muassa elokuvissa "Pimeys odottaa" (1985), "Keisarikunta" (2004) ja "Kummelin Jackpot" (2006).


title: Ritva Sorvali

text: Näyttelijäntyönsä ohella Sorvali tekee laulukonsertteja. Hän on tehnyt yhteistyössä Kaj Chydeniuksen kanssa lauluiltaohjelman "Älä elämää pelkää". Lauluesityksen ensi-ilta oli vuonna 1997 ja sitä on esitetty yli 300 kertaa.


title: Ritva Sorvali

text: Sorvalin puoliso on teatteriohjaaja Jari Juutinen. Sorvali on aatteeltaan kommunisti.


title: Ritva Sorvali

text: Lähde


title: 1/2 (lehti)

text: 1/2 (Puolilehti) on suomalainen kuvataiteeseen keskittyvä valtakunnallinen taidelehti, jota julkaisee tamperelainen yleishyödyllinen yhdistys Rajataide ry. Lehti on perustettu vuonna 2009.


title: 1/2 (lehti)

text: Lehden päätoimittaja vaihtuu vuosittain, minkä avulla pyritään pitämään huolta lehden näkökulmien monipuolisuudesta.


title: 1/2 (lehti)

text: Lehti sai vuonna 2012 Kulttuurilehtien laatupalkinnon.


title: Wallander: Salaisuus

text: Salaisuus on Wallander-elokuvasarjan kolmastoista elokuva. Se on ensimmäisen tuotantokauden viimeinen. Elokuva on yksi kolmesta ensimmäisen kauden elokuvista, jotka esitettiin elokuvateattereissa ennen julkaisua DVD-levynä.


title: Wallander: Salaisuus

text: Ystadissa löydetään yksitoistavuotias poika murhattuna. Käy ilmi, että hänet on myös raiskattu. Poliisit pääsevät pedofiiliverkoston jäljille. Stefan Lindman kärsii ylirasituksesta ja joutuu sairauslomalle, mutta ei malta olla sekaantumatta tutkimuksiin.


title: Jukka Kytölä

text: Jukka Kytölä (s. 27. joulukuuta 1988 Suonenjoki) on suomalainen futsalpelaaja, joka pelaa kaudella 2018-2019 Mantova Calcio a5 Italiassa, joka pelaa maan toiseksi korkeimmalla sarjatasolla Serie A2:ssa.


title: Jukka Kytölä

text: Suomessa hän on edustanut Futsal-liigaa pelaavaa Kampuksen Dynamoa, jossa hän on voitti ensimmäisen liigamestaruutensa kaudella 2017- 2018. Tämän lisäksi Kytölä on voittanut Kampuksen Dynamossa myös neljä hopeaa ja yhden pronssin. Kaudella 2013–2014 Jukka Kytölän seura oli ASD Futsal Tridentina Italiassa, joka pelaa Serie A2:ssa. Henkilökohtaisina saavutuksina Kytölä on valittu kahdesti Urheilutoimittajien Liiton vuoden futsalpelaajaksi (2017 ja 2018) ja Futsal-liigan tähdistökentälliseen neljästi (2014-2018).


title: Jukka Kytölä

text: Kytölä on pelannut Suomen futsalmaajoukkueessa 24 ottelua ja tehnyt niissä kolme maalia. Hänen veljensä Mikko pelaa myös futsalia. Kytölä on pelannut jalkapallossa Kakkosessa ja Kolmosessa, edustaen Suonenjoen Palloa ja Warkaus JK:ta.


title: Januário Machaze Nhangumbe

text: Januário Machaze Nhangumbe (s. 20. elokuuta 1934) on mosambikilainen roomalaiskatolinen piispa. Hänet vihittiin papiksi 22. joulukuuta 1962 ja nimitettiin Porto Amélian hiippakunnan johtoon 15. tammikuuta 1975. Piispaksi konsekroinnin suoritti 9. maaliskuuta Agnelo Rossi, jota avustivat Laurean Rugambwa ja Eduardo André Muaca.


title: Januário Machaze Nhangumbe

text: Hiippakunnan nimi muutettiin Pembaksi 17. syyskuuta 1976. Machaze Nhangumbe jatkoi toimintaansa sen piispana, kunnes erosi tehtävistään 8. marraskuuta 1993.


title: Kimmo Koskenvuo

text: Kimmo Armas Ylermi Koskenvuo (s. 22. toukokuuta 1936 Kangaslampi – 2. toukokuuta 2012 Helsinki) oli suomalainen lääkäri ja erikoisupseeri, joka työskenteli Puolustusvoimien ylilääkärinä 24. kesäkuuta 1978 – 30. toukokuuta 1996 välisen ajan. Koskenvuo palveli tehtävässä lähes 18 vuotta eli merkittävästi pidempään kuin kukaan edeltäjistään. Hänelle myönnettiin 1996 professorin arvonimi.


title: Kimmo Koskenvuo

text: Koskenvuo valmistui lääkäriksi 1962. Puolustusvoimien ohella hän oli lääkärinä Suomen Syöpärekisterissä, HYKSin sisätautiklinikalla, assistenttina Helsingin yliopistossa. Hän hoiti kansanterveystieteen professorin virkaa Turun yliopistossa 1973.


title: Kimmo Koskenvuo

text: Hän käsitteli väitöskirjassaan varusmiesten äkkikuolemia.


title: Kimmo Koskenvuo

text: Koskenvuo suoritti varusmiespalveluksensa Satakunnan Tykistörykmentissä tulenjohtokoulutuksen saaneena vänrikkinä. Toisen luokan sotilaslääkärin virkaan hänet nimitettiin 1. toukokuuta 1963. Koskenvuo palveli sotilaslääkärin tehtävissä silloisella Helsingin Laivastoasemalla, Suomenlinnan Rannikkotykistörykmentissä, Autopataljoonassa sekä Pääesikunnan lääkintäosastolla.


title: Kimmo Koskenvuo

text: Puolustusvoimien ylilääkäriksi hänet määrättiin 24. toukokuuta 1978 ja ylennettiin lääkintäkenraalimajuriksi 6. joulukuuta 1978. Lääkintäkenraaliluutnantiksi hänet ylennettiin 4. kesäkuuta 1995. Koskenvuo siirtyi reserviin täyden sotilaslääkärin uran palvelleena 1. kesäkuuta 1996 lukien.


title: Kimmo Koskenvuo

text: Koskenvuon ylilääkärikaudella uudistettiin merkittävästi jatkosodan jälkeisinä vuosikymmeninä epätyydyttävälle tasolle jääneitä sodan ajan kenttälääkinnän menetelmiä ja otettiin käyttöön uusia ratkaisuja muun muassa sokkipotilaan etupainotteisesta hoidosta jo komppaniatasolla. Myös kenttäsairaalajärjestelmä uudistettiin sekä toiminnallisesti että teknisesti. Rauhan ajan sotilasterveydenhuollossa tehtiin ratkaisevia uudistuksia muun muassa sotilaiden kuulonsuojaukseen, mielenterveystyöhön ja erikoissairaanhoitoon. Koskenvuo vaati myös tutkimus- ja kehittämistoiminnan sekä alan kansainvälisen seurannan sisällyttämisen Puolustusvoimien lääkärien, hammaslääkärien ja proviisorien tehtäviin, mikä mahdollisti em. kehittämistoiminnan. Niin ikään sotilaslääkäreiden reserviupseerikoulutus ja kaikkien varusmiesten lääkintä- ja ensiapukoulutus uudistettiin Koskenvuon aikana.


title: Kimmo Koskenvuo

text: Koskenvuo valmistui lääketieteen lisensiaatiksi vuonna 1962 Helsingin yliopistosta. Hänen väitöskirjansa "Varusmiesten äkkikuolemat Suomessa" hyväksyttiin Helsingin yliopistossa vuonna 1974.


title: Kimmo Koskenvuo

text: Sotilaslääkärin tehtävien ohessa ja välillä virkavapaalla Koskenvuo toimi lääkärinä ja tutkijana Suomen Syöpärekisterissä, Helsingin kaupungin terveysvirastossa, Helsingin yliopistollisen keskussairaalan I sisätautien klinikalla, Hesperian sairaalan myrkytysosastolla, Turun yliopiston kansanterveystieteen professorina ja useissa tehtävissä Suomen Punaisen Ristin johdossa, Lääkintöhallituksen asiantuntijana sekä Maanpuolustuksen Tieteellisen Neuvottelukunnan jäsenenä.


title: Kimmo Koskenvuo

text: Koskenvuon vaikutus oli ratkaiseva tuotaessa elvytystaidot Suomen yleiseen opetukseen. Tämän ansiosta Suomi nousi 1960-luvulla ensimmäisten joukossa ja nopeasti yhdeksi maailman johtavista maista kansalaisten elvytystaidoissa.


title: Kimmo Koskenvuo

text: Reserviin siirryttyään Koskenvuo toimitti kaksi päivitystä johdollaan laadituista terveydenhuollon perusteoksista "Kenttälääkintä - Ensihoidon perusteet" ja "Sotilasterveydenhuolto".


title: Kimmo Koskenvuo

text: Vuonna 2011 Koskenvuo julkaisi lähes 400 tekstisivua ja yli 200 valokuvaa sisältäneen omaelämäkertansa teräväpiirtoyhteensopivana dvd-tallenteena.


title: Kimmo Koskenvuo

text: Koskenvuo aloitti aktiivisen valokuvausharrastuksen 12-vuotiaana vuonna 1948. Hän osallistui vuonna 1953 neljällä valokuvalla Swedish Master Competition -näyttelyyn. Valokuvaus jäi työkiireiden vuoksi useiksi vuosiksi taka-alalle, mutta vuonna 2012 Koskenvuo julkaisi valokuvakirjan "Jäätyneet visiot", jossa on kymmeniä hänen vuosina 1975–2000 ottamiaan talvikuvia Helsingistä ja Espoosta.


title: Kimmo Koskenvuo

text: Koskenvuon veli oli professori Markku Koskenvuo,


title: Kimmo Koskenvuo

text: Koskenvuo on kirjoittanut tai toimittanut useita oppikirjoja ja oppaita sekä sotilas- että siviiliterveydenhuollon henkilöstölle. Näitä ovat muun muassa seuraavat:


title: Kimmo Koskenvuo

text: Muita julkaisuja:


title: Charles Soreng

text: Charles Soreng (18. elokuuta 1934 – 11. tammikuuta 2019) oli intialainen roomalaiskatolinen piispa. Hänet vihittiin jesuiittojen papiksi 24. maaliskuuta 1969 ja nimitettiin Daltonganjin hiippakunnan johtoon 23. lokakuuta 1989. Piispaksi konsekroinnin suoritti 9. helmikuuta 1990 Telesphore Placidus Toppo, jota avustivat George Victor Saupin ja Paschal Topno.


title: Charles Soreng

text: Soreng sai 1. huhtikuuta 1995 nimityksen Hazaribagin piispaksi. Hän jäi eläkkeelle 8. syyskuuta 2012.


title: Paul Alois Lakra

text: Paul Alois Lakra (s. 11. heinäkuuta 1955) on intialainen roomalaiskatolinen piispa. Hänet vihittiin papiksi Ranchin arkkihiippakuntaan 6. toukokuuta 1988 ja inkardinoitiin Gumlan hiippakuntaan 28. toukokuuta 1993. Hänet nimitettiin Gumlan piispaksi 28. tammikuuta 2006, ja piispaksi konsekroinnin suoritti 5. huhtikuuta Telesphore Placidus Toppo, jota avustivat Benedict John Osta ja Charles Soreng.


title: Benedict John Osta

text: Benedict John Osta (15. elokuuta 1931 Blasurahi – 30. tammikuuta 2014) oli intialainen roomalaiskatolinen arkkipiispa. Hänet vihittiin jesuiittojen papiksi 9. kesäkuuta 1963 ja nimitettiin Patnan piispaksi 6. maaliskuuta 1980, sitten arkkipiispaksi 16. maaliskuuta 1999.


title: Benedict John Osta

text: Ostan konsekroi piispaksi 21. kesäkuuta 1980 Lawrence Trevor Picachy, jota avustivat Pius Kerketta ja Augustine Francis Wildermuth. Hän jäi eläkkeelle 1. lokakuuta 2007.


title: Gabriel Kujur

text: Gabriel Kujur (s. 7. heinäkuuta 1945) on intialainen roomalaiskatolinen piispa. Hänet vihittiin jesuiittojen papiksi 8. toukokuuta 1978 ja nimitettiin Daltonganjin hiippakunnan johtoon 3. maaliskuuta 1997. Piispaksi vihkiminen seurasi 8. tammikuuta 1998. Pääkonsekraattorina toimi Telesphore Placidus Toppo, jota avustivat Paschal Topno ja Charles Soreng.


title: Lélis Lara

text: Lélis Lara (19. joulukuuta 1925 Divinópolis – 8. joulukuuta 2016 Coronel Fabriciano) oli brasilialainen roomalaiskatolinen piispa. Hänet vihittiin redemptoristien papiksi 2. helmikuuta 1951 ja nimitettiin Itabiran hiippakunnan (myöh. Itabira-Fabriciano) vihkipiispaksi sekä Cellae in Mauretanian titulaaripiispaksi 6. joulukuuta 1976. Piispaksi vihkiminen seurasi 2. helmikuuta 1977. Pääkonsekraattorina toimi Mário Teixeira Gurgel, jota avustivat José Gonçalves da Costa ja José Brandão de Castro.


title: Lélis Lara

text: Lara sai 6. joulukuuta 1995 nimityksen Itabira-Fabricianon koadjuuttoripiispaksi, ja 15. toukokuuta 1996 hänestä tuli sen piispa, jona hän toimi, kunnes jäi eläkkeelle 22. tammikuuta 2003.


title: Kaasukondensaatti

text: Kaasukondensaatti () on öljyn tai maakaasun tuotannossa tai jo alkuperäisessä tuotantolähteessä näiden mukaan dispergoitunut nestemäinen hiilivetyseos. Seokseen yleisimmin sisältyvät hiilivedyt ovat etaani ja butaani.


title: Kaasukondensaatti

text: Energiavaroja arvioitaessa tuotantoalueiden kaasukondensaatti luetaan konventionaalisiin fossiilisiin polttoaineisiin. Kaasukondensaattia voidaan myös kuljettaa. Se on 1. luokan palava neste.


title: Kaasukondensaatti

text: Kaasukondensaatti voidaan erottaa kaasusta paineistamalla kaasukondensaattiseos tai jäähdyttämällä se maakaasun hiilivetyjen kastepistelämpötilaa kylmempään lämpötilaan.


title: Bovanenkovo

text: Bovanenkovo () tai Bovanenkovski () on kehittyvän maakaasun tuotannon synnyttämä taajama (посёлок) Jamalin Nenetsian autonomisen piirikunnan pohjoisosissa Luoteis-Siperiassa. Taajama sijaitsee Jamalin kunnallispiirin keskiosissa Jamalin niemimaalla.


title: Bovanenkovo

text: Bovanenkovo sijaitsee linnuntietä noin 435 kilometriä Jamalin Nenetsian pääkaupunki Salehardista pohjoiseen ja on vain 45 kilometriä Karanmeren rannikolta.


title: Bovanenkovo

text: Kaasuntuotantotaajaman tärkein yritys ja rakentaja on valtiollinen Gazprom, jonka Jamalin megaprojektiin nimellä kulkevaan suurhankkeeseen Bovanenkovon seudun kaasu- ja öljykenttien hyödyntäminen sisältyy.


title: Bovanenkovo

text: Bovanenkovon kaasukentän operatiivinen tuotanto on tarkoitus käynnistää kesäkuussa 2012. Samalla on tarkoitus avata uusi 1100 kilometrin maakaasun siirtoputkisto Bovanenkovo– Uhta.


title: Bovanenkovo

text: Bovanenkovoon on äskettäin rakennettu maantie- ja rautatieyhteys. Bovanenkovon uuden rautatieaseman kautta kulkeva, Karskajasta lähtevä rautatieyhteys avattiin helmikuussa 2011 Obskajaan saakka, mikä sijaitsee 9 kilometriä Labytnangin länsipuolella (525 km Bovanenkovosta). Sieltä junat kulkevat säännöllisesti edelleen Komin tasavallan Vorkutaan ja sitä kautta eteläisempiin Venäjän osiin. Myös maanteitse on tieyhteys olemassa Labytnangiin, mutta jatkoyhteys maanteitse sieltä paljon kauemmas etelään on vasta suunnitelmissa. Bovanenkovossa on myös lentokenttä.


title: Molukkienlintuhaukka

text: Molukkienlintuhaukka ("Accipiter erythrauchen") on haukkojen heimoon kuuluva lintu. Sitä tavataan Indonesiassa.


title: Molukkienlintuhaukka

text: Sen elinpiiriä ovat subtrooppiset ja trooppiset kosteat alavat ja vuoristometsät ja viljelmät. Se on pienen varpushaukan kokoinen ja painaa keskimäärin 156 grammaa. Laji on huomattavan dimorfinen ja koiraiden paino on vain vähän yli puolet naaraiden painosta. Molukkienlintuhaukkoja arvioidaan olevan 1000 - 10 000 yksilöä ja kannan arvioidaan olevan pienenemässä elinympäristön tuhoutumisen takia. Kannan pienenemisen takia se on luokiteltu silmälläpidettäväksi.


title: Molukkienlintuhaukka

text: Molukkienlintuhaukka on ilmeisesti lähintä sukua nokilintuhaukalle ja ruosteniskahaukalle.


title: Molukkienlintuhaukka

text: Se jakautuu kahteen alalajiin:


title: Ecuadorin avaruusjärjestö

text: Ecuadorin avaruusjärjestö (EXA, ) on Ecuadorin avaruustoiminnasta vastaava organisaatio. Se on yhdistys, joka aloitti toimintansa 1. marraskuuta 2007. Sen toimintaa tukee Ecuadorin ilmavoimat. Sitä vetää astrinautiksi koulutettu ecuadorilainen Ronnie Nader.


title: Ecuadorin avaruusjärjestö

text: EXA katsoo aikaansaannoksekseen Ecuadorin ilmavoimien Sabreliner T-39 -lentokoneen ballistiset lentokokeet, joilla testatiin vuonna 2008 vapaata pudotusta.


title: Ecuadorin avaruusjärjestö

text: Ecuadorin ensimmäinen satelliitti NEE-01 Pegasus laukaistiin 25. huhtikuuta 2013. Toukokuussa se tömäsi kiertoradalla liikkuviin avaruusromun kappaleisiin ja kierähti ympäri. Siihen ei saada enää yhteyttä. Törmäyksen aiheuttanut romu oli peräisin Neuvostoliitton raketeista.


title: SOS (kirjasarja)

text: SOS on Enid Blytonin kirjoittama kirjasarja, joka kertoo seitsemästä lapsesta – Peteristä, Janetista, Pamista, Barbarasta, Colinista, Jackista ja Georgesta – sekä heidän Bella-koirastaan. Lapset ovat perustaneet salaseuran nimeltä SOS (Salainen Osasto Seitsemän), ja heillä on tapana aina Bellan kanssa päätyä jännittäviin seikkailuihin. Kirjasarjan ensimmäisen osan nimi on "SOS ja aution talon vanki".


title: Kirkon erityisnuorisotyö Suomessa

text: Kirkon erityisnuorisotyössä yhdistyvät kasvatus ja diakonia. Siinä toimitaan niiden lasten, nuorten ja perheiden kanssa, jotka tarvitsevat elämässään erityistä tukea. Työssä pyritään myös luomaan uusia toimintatapoja lasten, nuorten ja heidän perheidensä tukemiseksi.


title: Kirkon erityisnuorisotyö Suomessa

text: Erityisnuorisotyössä jalkaudutaan arkeen, kohdataan ihmisiä ja tarvittaessa haetaan heille tukitoimia ja ohjataan yhteiskunnan tarjoamaan apuun.


title: Kirkon erityisnuorisotyö Suomessa

text: Kirkon erityisnuorisotyölle on laadittu vuonna 2007 strategia "Läsnäolon nuorisotyö – Suomen evankelis-luterilaisen kirkon erityisnuorisotyön missio, visio ja strategia 2015". Strategia auttaa seurakuntia arvioimaan ja kehittämään toimintaansa sekä laatimaan oman strategiansa. Tätä edellinen kirkon erityisnuorisotyön strategia on vuodelta 1994. Erityisnuorisotyöntekijöitä on luterilaisessa kirkossa noin 120. Työtä on tehty vuodesta 1967 lähtien.


title: Kirkon erityisnuorisotyö Suomessa

text: Erityisnuorisotyön tavoitteena on mahdollisimman varhainen puuttuminen silloin, kun lapsen ja nuoren elämässä näkyy oireilua. Mahdollisimman monia pyritään auttamaan, kun ongelmat ovat vielä suhteellisen pieniä. Erityisnuorisotyö on myös rinnalla olemista arjessa, ohjaaja on eräänlainen tukihenkilö.


title: Kirkon erityisnuorisotyö Suomessa

text: Kirkon erityisnuorisotyön strategian mukaan tulevaisuuden haaste on suvaitsevaisuuden ja positiivisen vuorovaikutuksen lisääminen erilaisten etnisten ja monikulttuuristen nuorisoryhmien välillä.


title: Kirkon erityisnuorisotyö Suomessa

text:
Työssä korostuu nykyään entistä enemmän perhekeskeisyys. Etenkin varhaisen puuttumisen kannalta on tärkeää ottaa huomioon koko perhe, koska se on lapsen ja nuoren tärkein kasvuympäristö. Suurin osa erityisnuorisotyössä kohdattavista nuorista asuu vielä kotona. Kirkkohallituksen organisaatio muutos, jossa kasvatus- ja nuorisotyön yksikkö sekä perhetyön yksikkö yhdistettiin vuoden 2012 alusta Kirkon kasvatus- ja perhetyön yksiköksi tukee kokonaisvaltaista ja pitkäjänteistä kohtaamista.
Erityisnuorisotyön haasteena on nopea reagointi sekä nuorten kanssa että erilaisissa yhteistyöverkostoissa. Ohjaajat ovat usein kumppaneina monenlaisissa nuorisoprojekteissa. Erityisnuorisotyöstä on tullut nuorisotyön uusien toimintatapojen kehittäjä. Monet erityisnuorisotyössä kehitellyt menetelmät ovat jo siirtyneet osaksi "tavallista" varhaisnuoriso- ja nuorisotyötä.


title: Kirkon erityisnuorisotyö Suomessa

text: Kasvua haittaavia häiriötekijöitä kasautuu yhä nuoremmille. Uudenlaisia häiriöitä ovat muiden muassa nettisyrjäytyminen, yksinäistyminen ja taitamattomuus ja kyvyttömyys sosiaalisissa taidoissa.


title: Kirkon erityisnuorisotyö Suomessa

text: Nettisyrjäytymisessä on kyse siitä, että nuorella eri syistä ei ole käytössään internetiä eikä hän myöskään opi käyttämään sitä. Nettitaitojen puuttuminen hankaloittaa mahdollisuuksia sekä koulutukseen että ammatin hankkimiseen, koska taitoja tarvitaan jo lähes kaikilla aloilla. "Nettisaapas" on uraauurtavaa erityisnuorisotyötä verkossa etsivässä nuorisotyössä.


title: Kirkon erityisnuorisotyö Suomessa

text: Oma persoona on erityisnuorisotyön tärkein työväline. Strategian linjausten mukaan olennaisinta on, että aikuisella on aikaa ja aitoa kiinnostusta kuulla ja pohtia nuoren mielipiteitä, kysymyksiä, pettymyksiä ja purkauksia. Nuoren on myös saatava rehellinen palaute, erityisesti silloin kun nuoren tekemiset ja valinnat ovat laittomia tai vahingollisia hänelle itselleen tai muille.


title: Kirkon erityisnuorisotyö Suomessa

text: Erityisnuorisotyö pyrkii olemaan nuoren elämässä läsnä kattavasti. Yhteistyötä tehdään nuoren perheen ja muiden läheisten, koulujen, järjestöjen, vapaa-ajan toimijoiden ja eri viranomaisten kanssa.


title: Kirkon erityisnuorisotyö Suomessa

text: Erityisnuorisotyön ohjaaja voi olla "arjen takiainen", joka lähtee nuoren kanssa vaikkapa työvoimatoimistoon. Usein nuoren eteenpäin tuuppiminen toimii, strategiassa todetaan. Aikuinen tukija on erityisen tärkeä elämän nivelvaiheissa, kuten siirryttäessä peruskoulusta opiskeluun, jolloin syrjäytymisriski on suuri.


title: Kirkon erityisnuorisotyö Suomessa

text: Verkostoituminen vapaaehtoisten, kolmannen sektorin ja yhteiskunnan eri palvelujärjestelmien kanssa kuuluu kirkon erityisnuorisotyön periaatteisiin.


title: Kirkon erityisnuorisotyö Suomessa

text: Kirkon erityisnuorisotyön tunnetuimpia muotoja on palveluoperaatio Saapas, joka päivystää nuorten parissa esimerkiksi viikonloppuisin, juhlapäivinä tai festivaaleilla. Suurin osa työstä on yksilötyötä, jossa keskitytään yhden nuoren asioihin.


title: Kirkon erityisnuorisotyö Suomessa

text: Lisäksi erityisnuorisotyössä toimii pienryhmiä, jotka on usein räätälöity tietylle ryhmälle ja jotka keskittyvät jonkin aktiviteetin ympärille. Esimerkiksi autopajatoiminta on kehitetty ensisijaisesti ammattikoulusta putoamisvaarassa oleville opiskelijoille. Ryhmiä on räätälöity myös muun muassa isättömille pojille, nuorille äideille sekä hiljaisille ja vilkkaille nuorille.


title: Kirkon erityisnuorisotyö Suomessa

text: Vankilatyö on pitkään ollut osa kirkon erityisnuorisotyötä. Strategian mukaan on tärkeää, että varsinkin nuorella vangilla on laitoksen ulkopuolinen ammatti-ihminen, joka kuuntelee ja välittää. Nuorelle voidaan luoda toivoa paremmasta elämästä. Erityisnuorisotyön ohjaajat voivat toimia myös ehdollisesti rangaistujen nuorten valvojina.


title: Kirkon erityisnuorisotyö Suomessa

text: Erityisnuorisotyössä kokeiltuja toimintamuotoja, kuten avoimien ovien toimintaa ja leirikouluja, on sovellettu yhä enemmän myös varhaisnuoriin.


title: Kirkon erityisnuorisotyö Suomessa

text: Kirkon erityistyöntekijät tarvitsevat monipuolista osaamista. Heidän tulee tuntea lastensuojelu- ja muiden viranomaisten toimintaa. Heillä tulee olla ihmissuhdetaitoja sekä tietoa väkivalta- ja päihdekäyttäytymisestä, ongelmakäyttöön puuttumisesta sekä kriisi- ja mielenterveystyöstä. Työntekijöiden tulee myös tuntea koulumaailmaa ja yhteiskunnan muutosten vaikutuksia perheiden elämään.


title: Kaupunkisuunnittelu Roomassa Sixtus V:n aikana 1585–1590

text: Tämä artikkeli käsittelee Rooman rakennushistoriaa Paavi Sixtus V:n aikana vuosina 1585-1590.


text: Paavi palasi Avignonista Roomaan 1377. Tuolloin Rooma oli köyhtynyt ja takapajuinen alle 20 000 asukkaan keskiaikainen kaupunki. Paavi-instituutio tahtoi rakentaa pääkaupunkinsa uudelleen läntisen kirkon maailmanvallan symboliksi. Samalla kaupunkirakenne muokattiin vähitellen modernin länsimaisen mallin mukaiseksi. Rooman rakentamisen seuraavat 400 vuotta ovat paavien ponnistelujen summa.


text: Vaurauden myötä myös väestö kasvoi ja oli vuonna 1450 noin 20 000. Vuosien 1526-1527 luku oli jo n. 55 000. Rooman ryöstö vähensi luonnollisesti asukaslukua, mutta se oli samalla tasolla taas vuonna 1560.


text: Vuosisadan vaihteen tienoilla väkiluku oli melkein kaksinkertaistunut. Tämä oli vakituinen väestö. Rooma oli kuitenkin pyhiinvaeltajien kaupunki, ja vaurastumisen myötä myös pyhiinvaeltajien määrä kasvoi. Heitä tuli erityisen runsaslukuisesti juhlavuosina, joita alettiin viettää 1450 ja jotka jatkuivat 25 vuoden välein. 1400-luvun tarkkoja osanottajamääriä ei tarkkaan tiedetä. Pyhiinvaeltajien määrä kasvoi aivan uusiin lukemiin 1500-luvun loppuvuosikymmeninä vastauskonpuhdistuksen vaikutuksesta, ollen 1575 n. 400 000. Pyhiinvaeltajien myötä pahenivat myös kaupungin liikenneongelmat entisestään. Ilman tavaraliikennettäkin liikkuminen kapeilla teillä oli tukahduttava kokemus, varsinkin kun kaupunki on kulkijoilleen tuntematon.


text:
Aikaisempien paavien työt Rooman rakentamisessa kulminoituivat Sixtus V:n suunnittelemaan katujärjestelmään. Sikstus V oli tehokas mies, joka päätti luoda verkoston kaupunkiin johtavista kaduista hävittäen kaikki esteet tieltään. Sikstus V:n päämäärä oli helpottaa pyhiinvaeltajien kulkemista kirkkojen välillä; pylväät ja obeliskit teiden risteyskohdissa olivat maamerkkejä.
Sikstus V ymmärsi, että Rooma ei ollut perinteinen kaupunkiyhteisö, vaan liikkuvien ihmisten kaupunki; modernin maailman kohtauspaikka ja risteys. Basilikojen yhdistäminen katujen avulla ajoi myös taloudellisia, eikä pelkästään uskonnollisia päämääriä. Pyhiinvaeltajat, jotka ovat verrattavissa nykyajan turisteihin, olivat kaupungille merkittävä tulonlähde.


text: Pyhiinvaeltajien katumuskierrokseen seitsemän kirkon välillä kuului Pietarinkirkon lisäksi Lateraanikirkko, S. Croce in Gerusalemme, San Agnese, San Lorenzo, San Paolo fuori le mura sekä Santa Maria Maggiore. Strada Felice (Via Sistina, joka edelleen kantaa paavin nimeä) oli ajateltu suoraksi valtaväyläksi, joka yhdistäisi S. Maria Maggioren ja S. Maria del Popolon. Suunnitelma toteutettiin ennätyksellisen nopeasti, vajaassa vuodessa (1585-86). Piazza del Popololta lähtevää neljättä sädekatua ei koskaan toteutettu. Vasta 1700-luvulla toteutetut rakennusprojektit merkitsivät lopullista luopumista Sikstus V:n aikeesta jatkaa Via Sistinaa aina Piazza del Popololle saakka. Sen sijaan Strada Feliceä jatkettiin S. Maria Maggiorelta suorana katuna edelleen kohti S. Croce in Gerusalemmea (nykyään Via Carlo Alberto Depretis – Via Conteverde – Via S. Croce).


text: Lateraanikirkon luota johdettiin Via di S. Giovanni in Laterano kohti Colosseumia ja Capitoliumia. Colosseumia ei suunnitelmassa otettu huomioon, vaan se oli tarkoitus purkaa tai sivuuttaa. Kadusta, jonka piti yhdistää S. Maria Maggiore ja S. Lorenzo fuori de mura, valmistui Aurelianuksen muurin sisäpuolelle jäävä osa. S. Maria Maggioren ja Trajanuksen kauppahallien välille valmistui Via Panisperna, jota jatkettiin aina Palazzo Veneziaan saakka.


text: 1500-luvun viimeisellä neljänneksellä rakentaminen sai Roomassa miltei kuumeen aikaiseksi, mikä johtui kahden tuotteliaan paavin aikaansaannoksista: Gregorius XIII] (1572-85) ja Sikstus V olivat molemmat energisiä miehiä ja pitivät sydämen asiana muun muassa Pietarinkirkon saattamista valmiiksi.


text: Rooman kaupungista kaksi kolmasosaa sijaitsi Aurelianuksen muurien sisäpuolella, ja kukkulat, missä oli paras ilmasto, olivat käytännössä asuttamatta. Sikstus V halusi tehdä kukkulat helppopääsyisiksi ja suunnitteli sinne esimerkiksi tieyhteyksiä. Kukkuloiden kehittäminen oli mahdotonta ilman vettä. Kun Gregorius XIII aloitti Quirinalen palatsin rakentamisen 1583, hän myös aloitti uuden vesijohdon rakentamisen, johon vesi saatiin Pantano de Griffistä, n. 30km Roomasta lounaaseen. Sikstus V saattoi projektin valmiiksi ja 1586 koko Quirinaliksen alueen kattoi järjestelmä, jota kutsuttiin Acqua Feliceksi. Vain yksi keskiaikainen vesijohto oli pidetty toiminnassa. Tämä oli aikaisemmin ollut pääsyy asteittaiselle väestön siirtymiselle Tiberin mutkaan ja aristokraattisen esikaupungin hylkäämiselle. Tämä kaikki johti siihen, että yksityiset huvilanrakentajat olivat ensimmäisenä käyttämässä hyväkseen näitä kehittymättömiä maalaisalueita.


text: Koristeellisin Sikstus V:n rakennuttamista lähteistä on niin kutsuttu Mooses-kaivo. Viralliselta nimeltään se on Fontana dell´Acqua Felice. Kansan käyttämän nimen se on saanut keskisyvennyksen groteskista Mooses-patsaasta. Massiivinen kokonaisuus käsittää kolme eleganttia holvikaarta. Sen suunnitteli Domenico Fontana kohtaan, johon Acqua Felicen akvedukti päättyi. Parjattu veistos, jossa Mooses saa veden irtoamaan kivestä, on luonnollista kokoa suurempi. Patsaan veisti joko Prospero Bresciano tai Leonardo Sormani. Heti patsaan paljastuksen jälkeen sanottiin, että Mooses rypisti otsaansa, koska taiteilija oli osaamattomuuttaan veistänyt sen niin. Sivureliefit kuvaavat muita Vanhan Testamentin vesikertomuksia. Suihkukaivon neljä leijonaa ovat jäljennöksiä egyptiläisistä veistoksista, jotka nykyisin ovat Vatikaanin museoissa.


text: Sikstus V:n suureen suunnitelmaan kuuluivat myös lukuisat obeliskit, joiden avulla näkymät eri suuntiin pyrittiin tekemään mielenkiintoisiksi, eikä kenellekään jäänyt epäselväksi keskeisten paikkojen sijainti. Rakennusten eteen ja paikkoihin, mihin kadut yhtyivät, Sikstus V halusi varata laajasti tilaa myöhemmille muutoksille. Hän pystytti obeliskit esimerkiksi S. Maria Maggioren eteen ja Piazza del Popololle. Piazzalle pystytetty obeliski on paradoksaalisesti hänen tunnetuimpia saavutuksiaan, koska se merkitsi vähiten hänelle itselleen.


text: Sikstus V hyödynsi jo olemassa olevia antiikin muistomerkkejä ja valjasti niitä ylevin tarkoitusperin kristinuskon palvelukseen. Esimerkiksi Trajanuksen ja Marcus Aureliuksen pylväät kruunattiin Pyhän Pietarin ja Pyhän Paavalin patsailla. Sikstus V halusi myös siirtää antiikin ajalta peräisin olevan obeliskin Pietarinkirkon aukiolle, kun se oli aikaisemmin sijainnut basilikan eteläsivulla. Obeliskin oletettiin sisältävän Caesarin tuhkan, joten sen siirtäminen symboloi pakanallisen menneisyyden lopullista hylkäämistä ja vihkimistä kristilliseksi monumentiksi.


text: Rooman renessanssiajan historialla on tärkeä vaikutus Euroopan kaupunkien keskuudessa. Kaupungista, joka jo symboloi kristillistä auktoriteettia, tuli myös poliittisen vallan malli. Keisarien Rooma oli ollut monumenttien kaupunki. Paavien Rooma jatkoi samaa linjaa monumenttien ja leveitten katujen kaupunkina. Kun Sikstus V kuoli vuonna 1590, kaikki hänen suunnitelmansa eivät olleet toteutuneet. Silti kaikki, mikä muistuttaa tästä viiden vuoden paaviudesta, ällistyttää taloudellisina ja organisatorisina saavutuksina. Paavin asettamat aikarajoitukset aiheuttivat tiettyä omaperäisyyden puutetta arkkitehtuurissa. Tosin myös vastauskonpuhdistus ja Trenton kirkolliskokouksen harjoittama tiukkuus latisti hurjimman kokeilunhalun taiteessa ja arkkitehtuurissa. Sikstus V pyrki luomaan Roomasta maailman pääkaupungin, jossa paavi toimisi välimiehenä – tasapainottavana voimana valtioiden välillä.


title: John Joseph Gerry

text: John Joseph Gerry (1. kesäkuuta 1927 – 13. joulukuuta 2017) oli australialainen roomalaiskatolinen piispa. Hänet vihki papiksi Brisbanen arkkihiippakuntaan Pietro Fumasoni Biondi 21. joulukuuta 1950, ja hänet nimitettiin sen vihkipiispaksi sekä Lugmadin titulaaripiispaksi 5. kesäkuuta 1975. Piispaksi konsekroinnin suoritti 29. heinäkuuta Francis Roberts Rush, jota avustivat Thomas Francis Little ja Bernard Joseph Wallace.


title: John Joseph Gerry

text: Gerry jäi eläkkeelle 11. helmikuuta 2003.


title: Vetyatsidi

text: Vetyatsidi (HN) on vedyn ja typen muodostama melko pysymätön epäorgaaninen yhdiste.


title: Vetyatsidi

text: Vetyatsidin rakenteessa typpiatomit ovat lähes täysin lineaarisesti toisiinsa nähden. Sen rakennetta voidaan kuvata kahdella resonanssimuodolla ja sidosten kertaluvut ovat 1½ ja 2½ ja pituudet vastaavasti 1,24 Å ja 1,13 Å.


title: Vetyatsidi

text: Vetyatsidi on herkästi haihtuva neste, joka on epästabiili ja hajaantuu helposti typeksi ja vedyksi. Se liukenee veteen ja liuos on heikosti hapan, vetyatsidin happovakion arvo on 1,2·10, joka on lähellä etikkahapon happovakion arvoa ja nämä ovat siis suunnilleen yhtä happamia. Vetyatsidi reagoi emästen kanssa muodostaen suoloja, atsideja. Vesiliuokset, joissa vetyatsidia on noin 10 massaprosenttia ovat suhteellisen pysyviä, mutta 20-prosenttiset liuokset voivat hajaantua jopa räjähdysmäisesti.


title: Vetyatsidi

text: Vetyatsidi on pistävänhajuinen ja erittäin myrkyllinen yhdiste. Jopa alle miljoonasosan konsentraatiot ilmassa voivat olla vaarallisia.


title: Vetyatsidi

text: Ensimmäisen kerran vetyatsidia valmisti Theodor Curtius vuonna 1890 hapettamalla hydratsiinia typpihapokkeella. Hapettimena voidaan käyttää myös esimerkiksi typpihappoa tai vetyperoksidia.


title: Vetyatsidi

text: Nykyään yhdistettä valmistetaan tyypillisimmin käsittelemällä natriumatsidia rikkihapolla.


title: Kylpeviä miehiä

text: Kylpeviä miehiä on norjalaisen Edvard Munchin (1863–1944) öljytyö kankaalle (206×227,5 cm) vuodelta 1907–1908. Tämä Antellin kokoelmiin kuuluva työ tallennettiin Ateneumin taidemuseoon vuonna 1911.


title: Kylpeviä miehiä

text: Edvard Munch maalasi energisyyttä uhkuvin siveltimenvedoin maalatun työn pohjoissaksalaisessa Warnemüden merikylpyläkaupungissa. Maalauksen katsotaan kuvastavan luottamusta veden, maan ja kylpemisen tervehdyttäviin ominaisuuksiin. Aihe oli hänelle suorastaan poikkeuksellinen, koska hän maalasi usein yksinäisyyden sekä miehen ja naisen välisen suhteen ongelmallisuuden teemaa. Hän oli itse kärsinyt välirikosta naisystävänsä kanssa, mikä oli ajanut hänet liialliseen alkoholinkäyttöön ja ajoittaisiin aistiharhoihin. Warnemüdessä hänen elinvoimansa kuitenkin palasi. Tämä ei ollut silti lopullista vaan hän joutui syksyllä 1908 hermoparantolaan Kööpenhaminaan.


title: Kylpeviä miehiä

text: Teos oli vuonna 1911 näytteillä Ateneumissa "Elämän ikäkaudet" -triptyykin keskiosana. Teos ostettiin Antellin kokoelmiin, vaikkakin hankintaa pidettiin skandaalina tuohon aikaan. Munch sai silti joksikin aikaa jäljittelijöitä suomalaisista taiteilijoista; Juho Mäkelä, Yrjö Ollila ja Jalmari Ruokokoski olivat tällaisia taiteilijoita.


title: Muinaiset ahkiot

text: Muinaisella ahkiolla tarkoitetaan arkeologista löydöstä, ahkiota, jonka ikä on yli 100 vuotta vanha. Suomessa muinaisia ahkioita käyttivät maanvilejysalueen ulkopuolella eläneet lappalaiset ja saamelaiset. Niitä on löydetty koko Suomen alueelta, mutta enimmät löydöt sijaitsevat Keski- ja Pohjois-Suomessa.


title: Muinaiset ahkiot

text: Ahkioita on erityyppisiä. Veturi on hiihtäjän perässään vetämä kevyt ahkio metsäretkiä varten. Se rakennettiin usein puusäleistä yhteen ompelemalla ja kaarilla tukien. Ahkion "pohjalauta" eli "emäpuu" oli puun liiste ja valmiiksi kaareva. Sivulaudat kiinnitettiin tähän. Raitoahkiota vedettiin porolla. ja siihen saatiin suurikin kuorma. Pulkka on kolmas ahkiotyyppi. Sillä usein vain liikuttiin paikasta toiseen.


title: Muinaiset ahkiot

text: Veturia ja pulkkaa vedettiin vetohihnalla, jonka nimi oli "vuottoraippa", "jatko" tai "jukko", ja se kiinnitettiin "keulareikään". Poron valjastamineen ahkioon ja porojen ketjuttaminen letkaksi ("raito") on "kollostamista".


title: Muinaiset ahkiot

text:
Alle on koottu soista ja järvistä löydettyjä ahkioiden jäänteitä. Löydökset ovat usein osittain tuhoutuneita lahoamisen seurauksena.
Saarijärven Kalmarinselän läheltä Pien-Löytänä-järven rantavedestä löytyi ahkion emäpuun kappale (KM27938), joka ajoitettiin 1080 ± 70 BP eli kalibroituna 937 ± 69 jaa.


title: Muinaiset ahkiot

text: Pälkjärven pitäjässä Naatselän kylästä Jänisjärven rannalla (Karjalaa) löytyi erään puron pohjalta vuonna 1937 mäntyinen metsämiehen ahkion eli veturin emäpuu. Sen koko oli 196 cm pitkä, 15 cm leveä edestä ja 1,4-7 cm leveä takana. Se oli katkennut myös keskeltä poikki. Ahkion päälipuoli oli kovera ja koverrustyö oli nähtävästi tehty telsolla. Kummassakin reunassa oli 17-19 mm leveä uurre laitaliisteen kiinnittämistä varten, johon käytettiin havaittua neljää paria sidevitsaksen reikää. Päälyspintaan oli vedetty puukolla piirtojäljet emäpuun reunoissa ja emäpuun kärjessä oli pystynirkko poikittaisella reiällä vetojutkon kiinnittämistä varten. Emäpuuta säilytetään Kansallismuseossa ja luetteloitiin numerolla KM/kt 8376.


title: Muinaiset ahkiot

text: Mäntyharjulta Leppäniemen Vuohijärveltä löytyi vuonna 1934 venevajan allasta kaivettaessa ahkion emäpuun etuosa, joka tavattiin noin metrin syvyydestä suomudan joukosta. Se oli kooltaan 123 cm pitkä, 18,5 cm leveä ja 2,6 cm paksu ja se oli valmistettu lylymännystä. Pohja oli kupera ja puun reunoihin oli veistetty kohosyrjät, joissa oli sivuliisteiden kiinnitysreiät.


title: Muinaiset ahkiot

text: Laitilasta löytyi vuonna 1931 Vähä-Leian suota kynnettäessä 23-30 cm syvältä ahkion emäpuun keulakappale. Sen mitat olivat 74 cm pitkä, 13,4 cm leveä ja 3,2 cm paksu. Kummallakin reunalla oli kohopiena reunaliisteiden kiinnitystä varten. Keulassa on ollut kaksi vaakasuoraa reikää vetojutkoa varten, mutta ne olivat lohjenneet pois. Emäpuu muistutti Haukiveden ahkion emäpuuta. Emäpuuta säilytetään Kansallismuseossa ja on luetteloitu numerolla KM7760.


title: Muinaiset ahkiot

text: Pihtiputaan Kärväskylältä Kolimajärven rannalta Nurmelan tilan mailta löytyi vuonna 1937 50 cm syvältä kuusipuisen ahkion emäpuu. Sen pituus oli 221,5 cm, leveys 12,5 cm ja paksuus 7,1 cm - 0,8 cm. Paksuin kohta oli ehjä vetonarun reiän vahvike. Emäpuu oli 1 cm paksuisena siroa tekoa. Ahkion peräpää oli katkennut pois ja kårki katkennut säleiksi. Emäpuun päälipuoli oli karkealla työn jäljellä koverrettu ja pohjastaan hyvin kulunut ja kuperan muotoinen. Emäpuu oli leveimmillään keulan nousukohdasta ja emäpuun reunassa näkyi uurre laitaliisteen kiinnittämistä ja kolme reikäparia niiden sitomista varten. Maanäytteitä otettaessa löytöpaikalta, huomattiin vielä sinne jääneet liisteet, jotka olivat 3-4 cm leveitä. Jalas taltioitiin Kansallismuseoon numerolla KM/kt8124.


title: Muinaiset ahkiot

text: Pihtiputaan emäpuun (KM/kt8124) kaltaisia ahkion osia on löydetty myös Ähtävältä, Sonkajärveltä ja Taivassalosta.


title: Muinaiset ahkiot

text: Kannonkoskelta Kannonjärven rannasta on 50 metriä tavattiin ojankaivuun yhteydessä vuonna 1933 puolen metrin syvyydessä ahkion emäpuu. Sen mitat olivat 210 cm pitkä, edestä 12,5 cm leveä ja takaa 5,7 cm leveä. Puu oli haljennut ja eikä ollut siksi tasalevyinen. Emäpuun vierestä löytyi rikkoontunut puunkappale, joka on saattanut kuulua ahkioon. Silloin ahkio on voinut olla jopa 292 cm pitkä. Jutkoa varten tehty vaakasuora reikä oli säilynyt hyvin, vaikka emäpuun keula olikin hiiltynyt tulessa. Emäpuu on Kansallismuseossa (KM/kt 7980:3).


title: Muinaiset ahkiot

text: Haapavedeltä Ollilan kylästä Haapalammen rannalta kaivettiin vuoden 1938 kesällä 30 cm syvyydestä esille mäntypuinen ahkion emäpuu, joka oli 152 cm pitkä, 13 cm leveä ja 1-4,3 cm paksu. Emäpuu oli karkeahkosti tehty ja löydettäessä syöpynyt. Sen pohja oli kupera ja päälypuoli veistetty koveraksi ja kaarivaarnojen kiinnittämistä varten oli siihen koverrettu 5 paria reikiä. Keulan nousu oli vielä 6 cm ja sen kärki oli lohjennut paikasta, mihin vetojutko kiinnitettiin. Emäpuu taltioitiin Kanallismuseoon numerolla KM/kt8232.


title: Muinaiset ahkiot

text: Haapavedeltä saman Haapalammen rannalta kuin KM/kt8232 löydettiin, tavattiin vuonna 1933 vanhemman mallisen emäpuun osat.


title: Muinaiset ahkiot

text: Sallasta Rajavartioston kasarmilta Kylälammen jängästä löytyi vuonna 1937 noin 50 cm syvältä lylymäntyinen kuorma-ahkion emäpuu. Se oli 205,5 cm pitkä ja 12,8 cm leveä ja 2,7-3,6 cm paksu. Keulassa oli nousua vielä 17,5 cm. Emäpuussa oli löydettäessä pitkiä halkeamia ja pohjan perä oli hyvin kulunut. Emäpuussa oli jäljellä 2,5 paria kaarivaarnojen kiinnitysreikiä, jotka oli ilmeisesti kairattu rautaisella jousioraalla. Kaaria oli ilmeisesti ollut neljä, joita yksi aivan ahkion perällä. Emäpuun reunaan oli sidottu laitaliisteitä, joista yksi löytyi ahkion viereltä. Sen mitat olivat 126 cm pitkä, 5,3 cm leveä ja noin 1 cm paksu ja siinä oli vielä kaarien vaarnojen naulausreiät. Kärjessä oli vaakasuora reikä "jukkohinaa" eli "vetoraippaa" varten. Puu on luetteloitu Kansallismuseoon numerolla KM/kt8140:2.


title: Muinaiset ahkiot

text: Sallasta Rajavartioston kasarmilta Kylälammen jängästä löytyi vuonna 1937 noin 50 cm syvältä lylymäntyinen ja kaunistekoinen pulkan emäpuu. Sen mitat olivat 210 cm pitkä, 15 cm leveä keulasta ja 12 cm paksu kärjestä ja 1,4 cm paksu kannasta. Keulassa oli vielä löydettäessä 29 cm nousua. Vaikka emäpuu oli halkeilutta, oli puuaineksen syyt hyväkuntoisia ja yksityikohdat olivat helposti nähtävissä. Kummassakin reunassa oli kapeat viisteet laitaliisteiden kiinnittämistä varten. Tähän käytettiin viittä kaarta, jotka oli kiinnitetty 2-3 vaarnalla. Perälauta eli liekko oli myös kiinnitettynä vaarnalla, mutta sitä ei löydetty. Kärjessä oli kolot liisteiden kärkiä varten ja vaakasuorassa reiässä löytyi jäänteitä poron jänteiden kuiduista. Ahkion pohja oli hyvin kulunut. Emäpuu luetteloitiin Kansallismuseoon numerolla KM/kt8140:1.


title: Muinaiset ahkiot

text: "Pälkjärven" emäpuun tapasia olivat myös Haapaveden, Ähtävän ja Taivassalon emäpuut.


title: Antonio Arellano Durán

text: Antonio Arellano Durán (13. kesäkuuta 1927 – 2. maaliskuuta 2003) oli venezuelalainen roomalaiskatolinen piispa. Hänet vihittiin papiksi 1. marraskuuta 1955 ja nimitettiin San Carlos de Venezuelan hiippakunnan johtoon 3. kesäkuuta 1980. Piispaksi vihkiminen seurasi 24. elokuuta. Pääkonsekraattorina toimi Alejandro Fernández Feo-Tinoco, jota avustivat José Léon Rojas Chaparro ja Medardo Luis Luzardo Romero. Arellano Durán asetettiin virkaansa 6. syyskuuta 1980, ja hän toimi siinä, kunnes jäi eläkkeelle 27. joulukuuta 2002.


title: Äärellinen topologinen avaruus

text: Äärellinen topologinen avaruus on äärelliseen joukkoon määritelty topologia. Topologiaa on kehitetty lähinnä äärettömiin joukkoihin, mutta äärelliset topologiat voivat olla esimerkiksi yksinkertaisia havainnollistuksia joissakin tilanteissa.


title: Äärellinen topologinen avaruus

text: Äärellisen joukon topologia voidaan määritellä yleistä topologiaa yksinkertaisemmin. Joukon "X" potenssijoukon "P"("X") osajoukko τ on topologia, josÄärellisen joukon kaikki topologiat muodostavat hilan.


title: Äärellinen topologinen avaruus

text: Tyhjällä joukolla ∅ on vain yksi topologia, jonka ainoa avoin joukko on tyhjä joukko.


title: Äärellinen topologinen avaruus

text: Myös yhden pisteen joukolla on vain yksi topologia. Siinä avoimet joukot ovat tyhjä joukko ja ainoan alkion sisältävä joukko.


title: Äärellinen topologinen avaruus

text: Joukolla {a,b} on neljä topologiaa.Aidosti erilaisia topologioita on kolme, koska edellä olevista toinen ja kolmas ovat selvästi keskenään homeomorfisia. Näiden kanssa homeomorfinen topologia on nimeltään Sierpińskin avaruus.


title: Äärellinen topologinen avaruus

text: Kolmen pisteen joukossa {a,b,c} on 29 erilaista topologiaa, mutta vain 9 näistä on keskenään ei-homeomorfista.Viimeiset viisi näistä ovat formula_1-avaruuksia. Minimitopologiassa 1 ja topologioissa 2, 3 ja 4 pisteet a ja b eivät ole topologisesti erottuvia.


title: Äärellinen topologinen avaruus

text: Äärellinen topologinen avaruus on selvästi kompakti, koska jokainen avoin peite on äärellinen. Samoin jokainen äärellinen topologinen avaruus on formula_2.


title: Äärellinen topologinen avaruus

text: Äärellinen topologinen avaruus on formula_3 vain, jos se on diskreetti. Jokaisen pisteen komplementti on äärellinen unioni suljetuista pisteistä ja siis suljettu, joten jokaisen pisteen on oltava avoin.


title: Äärellinen topologinen avaruus

text: Näin ollen mikään diskreettiä avaruutta karkeampi topologinen avaruus ei voi olla formula_3, formula_5 eli Hausdorff tai toteuttaa mitään ylempää erotteluaksioomaa.


title: Äärellinen topologinen avaruus

text: Yksinkertaista kaavaa erilaisten topologioiden lukumäärälle ei tunneta. Alla oleva taulukko on kopio OEIS-sarjoista.


title: Andrés Stanovnik

text: Andrés Stanovnik (s. 15. joulukuuta 1949 Buenos Aires) on argentiinalainen roomalaiskatolinen arkkipiispa. Hänestä tuli kapusiini 16. heinäkuuta 1978, ja hänet vihittiin papiksi 2. syyskuuta 1978. Hän sai 30. lokakuuta 2001 nimityksen Reconquistan hiippakunnan johtoon. Piispaksi konsekroinnin suoritti 16. joulukuuta Jorge Mario Bergoglio, jota avustivat Juan Rubén Martinez, Juan Rodolfo Laise, Santos Abril y Castelló ja Gustavo Arturo Help.


title: Andrés Stanovnik

text: Stanovnik sai 27. syyskuuta 2007 nimityksen Corrientesin arkkipiispaksi.


title: Gustavo Arturo Help

text: Gustavo Arturo Help (s. 12. lokakuuta 1946) on argentiinalainen roomalaiskatolinen piispa. Hänet vihittiin papiksi Lomas de Zamoran hiippakuntaan 29. joulukuuta 1972 ja nimitettiin Venado Tuerton hiippakunnan johtoon 16. joulukuuta 2000. Piispaksi konsekroinnin suoritti 19. maaliskuuta 2001 Desiderio Elso Collino, jota avustivat Juan Carlos Maccarone, Luis Teodorico Stöckler ja Paulino Reale Chirina. Help asetettiin virkaansa 24. maaliskuuta.


title: Carlos José Ñáñez

text: Carlos José Ñáñez (s. 9. elokuuta 1946 Córdoba) on argentiinalainen roomalaiskatolinen arkkipiispa. Hänet vihittiin papiksi Córdoban arkkihiippakuntaan 17. heinäkuuta 1971 ja nimitettiin sen vihkipiispaksi sekä Leten titulaaripiispaksi 12. joulukuuta 1990. Piispaksi vihkiminen seurasi 24. tammikuuta 1991. Pääkonsekraattorina toimi Raúl Francisco Primatesta, jota avustivat Ubaldo Calabresi ja Adolfo Roque Esteban Arana.


title: Carlos José Ñáñez

text: Ñáñez sai 20. joulukuuta 1995 nimityksen Tucumánin koadjuuttoriarkkipiispaksi, joksi hänet asetettiin 2. helmikuuta 1996. Hänet nimitettiin 17. marraskuuta 1998 Córdoban arkkipiispaksi, ja tähän virkaan hänet asetettiin 12. maaliskuuta 1999.


title: Verivampyyrit

text: Verivampyyrit eli verenimijät ("Desmodontinae") on lehtikuonolepakoiden heimoon kuuluva lepakoiden alaheimo, joka toisinaan luokitellaan omaksi "Desmontidae"-heimokseen.


title: Verivampyyrit

text: Verivampyyrien alaheimoon kuuluu kolme nykyisin elävää lajia, joista jokainen luetaan omaan sukuunsa. Lajit ovat isoverenimijä eli vampyyri ("Desmodus rotundus"), jalkapoimuvampyyri ("Diaemus youngi") ja "Diphylla ecaudata".


title: Verivampyyrit

text: Verivampyyrien pään ja vartalon yhteispituus on 63–93 mm ja käsivarren pituus 50–63 mm. Verivampyyreja tavataan Meksikossa ja Keski-Amerikassa. Nimensä mukaisesti ne käyttävät verta pääasiallisena ravintonaan. "Diaemus" ja "Diphylla" -lajit käyttävät lähinnä lintujen, "Diphylla" joskus myös pienten nisäkkäiden verta. Isoverenimijä on lajeista ainoa, joka imee säännöllisesti nisäkkäiden verta ja voi purra myös ihmistä.


title: Rouva Bertha Stenmanin muotokuva

text: Rouva Bertha Stenmanin muotokuva on Jalmari Ruokokosken (1886-1936) vuonna 1913 maalaama öljytyö kankaalle, 67×68 cm. Ateneumin taidemuseo osti sen kokoelmiinsa maalauksen valmistumisvuonna 1913.


title: Rouva Bertha Stenmanin muotokuva

text: Pietarissa syntyneen ja kasvaneen suutarinpoika Jalmari Ruokokosken taiteeseen antoi näkemystä taiteilijan innostus impressionistien ja Toulouse-Lautrecin taiteeseen. Samoin vuonna 1911 Helsingissä pidetty "Norjalaisen taiteen näyttely" antoi Ruokokoskelle lisää itseluottamusta ja hänen taiteensa värikkyys lisääntyi.


title: Rouva Bertha Stenmanin muotokuva

text: Tanskaan matkustaminen vuonna 1912 oli Ruokokoskelle merkittävää, hän matkusti sinne kahdestikin samana vuonna. Tanskassa ja heti sen jälkeen Helsingissä Ruokokoski maalasi viidessä viikossa lähes 60 maalausta. Ne hän asetti näytteille Ateneumin suureen saliin yhteisnäyttelyssä William Lönnbergin kanssa. Yksi maalauksista oli tämä muotokuva, joka esittää taidekauppias Gösta Stenmanin Bertha-vaimoa. Ruokokoskelle näyttely oli loistava myyntimenestys, vaikkakin sanotaan että se sysäsi hänet lopullisesti vuoteen 1920 kestäneeseen alkoholismin kierteeseen.


title: Rouva Bertha Stenmanin muotokuva

text: Timo Huusko: Jalmari Ruokokoski: Rouva Bertha Stenmanin muotokuva. Teoksessa Ateneum- opas. Toim. Timo Huusko, 2007, s.78.


title: Tomáš Vincour

text: Tomáš Vincour (s. 19. marraskuuta 1990 Brno, Tšekkoslovakia) on tšekkiläinen jääkiekkoilija, joka edustaa KHL-joukkue HK Sibir Novosibirskia. Hän on pelipaikaltaan oikea laitahyökkääjä, mutta osaa pelata myös keskellä.


title: Tomáš Vincour

text: Vincour siirtyi Avalancheen huhtikuussa 2013, mitä ennen hän pelasi Dallas Starsissa sekä farmijoukkue Texas Starsissa. Dallas varasi hänet viidennellä kierroksella ja hän aloitti NHL-uransa kaudella 2010–2011.


title: Juan Antonio Flores Santana

text: Juan Antonio Flores Santana (3. heinäkuuta 1927 Bocas de Licey, Tamboril – 9. marraskuuta 2014 Santiago de los Caballeros) oli dominikaanilainen roomalaiskatolinen arkkipiispa. Hänet vihittiin papiksi 12. heinäkuuta 1953 ja nimitettiin La Vegan piispaksi 24. huhtikuuta 1966. Piispaksi vihkiminen seurasi 12. kesäkuuta; pääkonsekraattorina toimi Hugo Eduardo Polanco Brito, jota avustivat Tomás Francisco Reilly ja Juan Félix Pepén y Soliman.


title: Juan Antonio Flores Santana

text: Flores Santana sai 13. heinäkuuta 1992 nimityksen Santiago de los Caballerosin piispaksi ja sitten 14. helmikuuta 1994 arkkipiispaksi. Hän jäi eläkkeelle 16. heinäkuuta 2003.


title: Antonio Camilo González

text: Antonio Camilo González (s. 7. helmikuuta 1938) on dominikaanilainen roomalaiskatolinen piispa. Hänet vihittiin papiksi La Vegan hiippakuntaan 1. heinäkuuta 1962 ja nimitettiin sen johtoon 10. lokakuuta 1992. Piispaksi konsekroinnin suoritti 8. joulukuuta Nicolás de Jesús López Rodríguez, jota avustivat Hugo Eduardo Polanco Brito ja Juan Antonio Flores Santana.


title: Michel Louis Coloni

text: Michel Louis Coloni (25. elokuuta 1927 Pariisi – 6. heinäkuuta 2016 Tivernon) oli ranskalainen roomalaiskatolinen arkkipiispa. Hänet vihki papiksi Pariisin arkkihiippakuntaan Emile-Arsène Blanchet 17. huhtikuuta 1954. Hänet nimitettiin Pariisin vihkipiispaksi ja Oëan titulaaripiispaksi 11. toukokuuta 1982, ja piispaksi vihkiminen seurasi 8. lokakuuta. Pääkonsekraattorina toimi Jean-Marie Lustiger, jota avustivat Louis-Paul-Armand Simonneaux ja Daniel-Joseph-Louis-Marie Pézeril.


title: Michel Louis Coloni

text: Coloni sai 30. tammikuuta 1989 nimityksen Dijonin piispaksi ja 16. joulukuuta 2002 arkkipiispaksi. Hän jäi eläkkeelle 13. helmikuuta 2004.


title: Pyykkärit

text: Pyykkärit on taiteilija Tyko Sallisen (1879-1955) vuonna 1911 maalaama suomalaisen modernismin avainteos (öljytyö kankaalle), 154 × 136 cm. Maalaus ostettiin Ateneumin taidemuseon kokoelmiin vuonna 1916.


title: Pyykkärit

text: "Pyykkärien" ihmiskuva herätti huomiota heti sen ilmestyessä, vuonna 1912. Teos herätti sekä hilpeyttä että suuttumusta. Värikkään kokonaisuuden malleja pidettiin liian karikatyyrimäisina ja alkukantaisina, mitä ajatusta saattoi osittain korostaa tieto, että vasemmanpuoleinen malli on Sallisen vaimo Helmi, eli "Mirri". Toisaalta Sallinen ei muissakaan töissään hienostele eikä estetisoi. Tehoa hän lisäsi tauluunsa Pariisissa 1909 omaksumallaan tekniikalla, jonka tuloksena paksu kipsipitoinen pohjustus kuultaa himmeän väripinnan raoista.


title: Pyykkärit

text: Sallisen naiskuva on kiinnostanut myös nykykatsojia. Vaimoaan Sallinen kuvasi muissa tauluissaan vuoroin aistillisena, vuoroin vaistonvaraisena biologisena olentona, jonka tehtävänä oli vain jälkeläisten tuottaminen. Nämä työt ovat herättäneet ajatuksen, että heidän suhteensa oli viha-rakkaus-suhde. Toisaalta "Pyykkärit"-työssä on keskiössä hyväntuulisten rupattelevien pyykkäreiden vahva yhteisyys suomalaisessa suvessa.


title: Elonkorjuu (maalaus)

text: Elonkorjuu on taiteilija Marcus Collinin ( 1882-1966) öljyvärimaalaus kankaalle, 90,5×98,5 cm, vuodelta 1915. Maalaus ostettiin vuonna 1915 Ateneumin taidemuseon kokoelmiin.


title: Elonkorjuu (maalaus)

text: Collin korostaa "Elonkorjuussa" liikettä ja hahmojen alkukantaisuutta. Maalauksen ihmiset ovat kuin maan osa, jotka rytmikkäästi kokoavat viljalyhteitä. Viljan kahina sekä paine, jonka viljankeruulle epävarmaa säätä enteilevä taivas aiheuttaa, ovat aistittavissa teoksessa. Collin oli itse kotoisin ruotsinkielisestä virkamiesperheestä, joten kansanelämä ei ollut hänelle itsekoettua. Lieneekö se syynä siihen, että ihmiset monesti työskentelevät kuin yhtenä joukkona hänen maalauksissaan; heistä ei erotu persoonallisuuksia. Hänelle tyypillistä on myös kuvata heidät positiivisen humoristisessa valossa.


title: Elonkorjuu (maalaus)

text: Collin teki paljon opintomatkoja. "Elonkorjuu"-maalauksesta on löydetty, kuten Collinin taiteesta yleensäkin, yhtymäkohtia ranskalaisen Honoré Daumier´n tuotantoon. Tämän maalauksen yhteydessä on viitattu myös Venäjän avantgarde-taiteelle ominaisiin piirteisiin, joissa kubismi ja ekspressionismi saa polttoaineensa kansanomaisista aiheista. Vuonna 1912 Collin oli Pariisissa Paul Serusierin oppilaana. Tällöin hän perehtyi paremmin niin kubismiin kuin Cézannenkin taiteeseen.


title: Elonkorjuu (maalaus)

text: Timo Huusko: Marcus Collin: Elonkorjuu. Teoksessa Ateneum- opas. Toim. Timo huusko, 2007, s.81.


title: Kristillisperäiset liikkeet

text: Kristillisperäiset liikkeet (kristillisperäiset yhteisöt) on valtavirran kristinuskon edustajien käyttämä sana, jolla kuvataan etenkin kolminaisuusopin hylänneitä kristillisiä liikkeitä. Käsitteellä tarkoitetaan esimerkiksi Jehovan todistajia ja mormoneja. Liikkeet luokitellaan myös uusiksi uskonnollisiksi liikkeiksi eli uususkonnoiksi.


title: Kristillisperäiset liikkeet

text: Muutamat kristillisperäisiksi kutsutut liikkeet ilmoittavat edustavansa aitoa kristillistä uskoa, sen ainoaa oikeaa tulkintaa. Näiden liikkeiden näkemyksen mukaan kristillisten kirkkokuntien ja yhteisöjen näkemys kristinuskosta on puutteellista ja virheellistä, jopa saatanallista, eikä niiden muiden yhteisöjen kautta voi saavuttaa sitä jaloa päämäärää, mitä on vain näiden liikkeiden oman opin ja uskonkäsityksen kautta saavutettavissa. Useimmille kristinuskon pohjalle syntyneistä kristillisperäisistä uskonnoista Jeesus on jumalallinen olento, mutta ei ainoa eikä varsinainen Jumala.


title: Kristillisperäiset liikkeet

text: Katolinen kirkko, ortodoksinen kirkko ja useimmat protestanttiset kirkkokunnat hyväksyvät Nikean uskontunnustuksen. Ekumeenisen Kirkkojen Maailmanneuvoston peruskirjan mukaan kaikkia kirkkoja ja kristillisiä yhteisöjä yhdistää usko kolmiyhteiseen Jumalaan. Muun muassa Jehovan todistajien ja MAP-kirkon oppiin ei kuulu kolminaisuusoppia, mutta liikkeet katsovat edustavansa kristinuskoa. Myös osa valtavirran kristityistä katsoo, että kristillisperäiset liikkeet ovat osa kristinuskoa.


title: Kristillisperäiset liikkeet

text: Kristillisperäisinä pidettyjä liikkeitä ovat muun muassa Kansainvälinen perhe, kristadelfialaiset, Kristillinen tiede, The New Church, rastafari, Tie, Maailmanlaajuinen jumalan kirkko ja Yhdistymiskirkko.


title: Bill Granger

text: Bill Granger, joka käytti salanimiä Joe Gash ja Bill Griffith, (1. kesäkuuta 1941 Chicago, Yhdysvallat – 22. huhtikuuta 2012 Manteno, Illinois, Yhdysvallat) oli yhdysvaltalainen jännityskirjailija. Erityisesti hänet tunnetaan kylmän sodan ilmapiirissä liikkuvista vakoilutrillereistä. Niistä saivat Suomessa huomiota "Mies menneisyydestä" (1983), joissa tapahtumat sijoittuvat osittain Suomeen, ja "KGB:n huulipunaa" (1986), jossa siinäkin piipahdetaan Suomessa.


title: Bill Granger

text: Granger aloitti työuransa toimittajana ja työskenteli Chicago Tribunessa ja sitten Chicago Sun-Timesissa. Vapaaksi kirjailijaksi ja toimittajaksi hän jäi 1970-luvun lopulla. Hän ehti kirjoittaa 28 teosta ennen aivohalvausta vuonna 2000, minkä jälkeen kirjoittaminen ei enää onnistunut.


title: Bill Granger

text: Grangerin vakoilutrillereiden päähenkilönä oli agentti Devereaus, koodinimeltään Marraskuu, joka liikkuu Yhdysvaltojen turvallisuusviraston toimeksiannosta eri puolilla maailmaa. Näistä teoksista viisi on suomennettu. Granger sai teoksestaan "Public Murders" Edgar-palkinnon.


title: Luettelo televisiosarjan The Walking Dead jaksoista

text: Robert Kirkmanin samannimiseen sarjakuvaan perustuvan televisiosarjan "The Walking Deadin" esitys alkoi AMC-kaapelitelevisiokanavalla 31. lokakuuta 2010 ja Suomessa Foxilla 22. huhtikuuta 2012. Sarjan ensimmäinen tuotantokausi käsittää kuusi jaksoa. Sarjan keskiössä on sheriffi Rick Grimes, joka vaipuu koomaan saatuaan luodista. Hän herää sairaalasta ja huomaa zombien hallitsevan maailmaa. Hän lähtee vaaralliselle matkalle löytääkseen kadonneen vaimonsa ja lapsensa.


text: Lokakuussa 2013 sarjaa Yhdysvalloissa esittävä AMC tiedotti, että sarjaan tehdään viides tuotantokausi. Sarjan viidennen tuotantokauden ensimmäinen jakso esitettiin Yhdysvalloissa 12. lokakuuta 2014. Suomessa jakso esitettiin Foxilla päivää myöhemmin. Aiemmista tuotantokausista poiketen kaikille jaksoille ei ole annettu suomenkielisiä nimiä.


text: Lokakuussa 2014 sarjaa Yhdysvalloissa esittävä AMC tiedotti, että sarjaan tehdään kuudes tuotantokausi. Sarjan kuudennen tuotantokauden ensimmäinen jakso esitettiin Yhdysvalloissa 11. lokakuuta 2015. Suomessa jaksot esitettiin Foxilla päivää myöhemmin.


title: Edgar-palkinto

text: Edgar Allan Poe Awards eli Edgar-palkinto on kirjailija Edgar Allan Poen mukaan nimetty palkinto, jonka myöntää Mystery Writers of America. Palkinto myönnetään useassa sarjassa edellisen vuoden parhaalle teokselle.


title: Edgar-palkinto

text:
Palkitut ja tiedossa olevat ehdokkaat:
Vuonna 2009 julkaistuista kirjoista palkitut:The Robert L. Fishin muistopalkinto "A Dreadful Day" – Alfred Hitchcock's Mystery Magazine – Dan Warthman (Dell Magazines).


title: Edgar-palkinto

text:
Vuonna 2010 julkaistuista teoksista.Robert L. Fishin muistopalkinto: "Skyler Hobbs and the Rabbit Man" - Ellery Queen Mystery Magazine – Evan Lewis
Mary Higgins Clark: "The Crossing Places" – Elly Griffiths
Grand Master: Sara Paretsky
Raven: Centuries & Sleuths Bookstore, One Upon a Crime Bookstore, One Upon a Crime


title: Edgar-palkinto

text:
Vuonna 2011 julkaistuista teoksista.Robert L. Fishin muistopalkinto: "A Good Man of Business" - Ellery Queen Mystery Magazine – David Ingram
Mary Higgins Clark: "Learning to Swim" – Sara J. Henry
Grand Master: Martha Grimes
Raven: M is for Mystery Bookstore, San Mateo, CA / Molly Weston, Meritorious Mysteries
Ellery Queen Award: Joe Meyers of the Connecticut Post/Hearst Media News Group


title: Edgar-palkinto

text:
Vuonna 2012 julkaistuista teoksista.Robert L. Fishin muistopalkinto: "When They Are Done With Us" - – Patricia Smith
Mary Higgins Clark: "The Other Woman" – Hank Phillippi Ryan
Grand Master: Ken Follett, Margaret Maron
Raven: Oline Cogdill


title: Edgar-palkinto

text:
Vuonna 2013 julkaistuista teoksista.Robert L. Fishin muistopalkinto: "The Wentworth Letter" – Criminal Element's Malfeasance Occasional" - Ellery Queen Mystery Magazine – Jeff Soloway
Mary Higgins Clark: "Cover of Snow" – Jenny Milchman
Grand Master: Robert Crais, Carolyn Hart
Raven: Aunt Agatha's Bookstore, Ann Arbor, Michigan


title: OK Perintä

text: OK Perintä on vuonna 1991 perustettu perintäalan yritys. OK Perinnän pääkonttori sijaitsee Vaasassa ja sen lisäksi yrityksellä on toimipisteet Helsingissä ja Tampereella sekä tytäryhtiöt OK Laskutus Oy Kuopiossa ja OK Incure OÜ Virossa. Yrityksen toimitusjohtaja on Kari Ahlström. OK Perinnän liikevaihto oli 60 miljoonaa euroa 2017 tilinpäätöksen mukaan. Työntekijöitä yrityksessä on 126 henkilöä. OK Perintä Oy on norjalaisen B2 Holding AS:n 100 % omistuksessa.


title: OK Perintä

text: OK Perintä on sijoittunut vuosina 2011 ja 2012 Great Place To Work Institute Finlandin Suomen parhaat työpaikat -tutkimuksen yleisessä sarjassa 30 parhaan työpaikan joukkoon.


title: Beachwood Sparks

text: Beachwood Sparks on yhdysvaltalainen vaihtoehto-country-yhtye, joka perustettiin vuonna 1997 Los Angelesissa. Yhtyeen perustivat basisti Brent Rademaker ja kitaristi Christopher Gunst. Myöhemmin mukaan liittyivät kitaristi Dave Scher ja rumpali Jimi Hey.


title: Ranskan Indokiinan valtaus

text: Ranskan Indokiinan taistelu oli Japanin ja Vichyn Ranskan välinen taistelu Ranskan Indokiinan alueista (nyk. Vietnam, Laos, Kambodža) Tyynenmeren sodassa toisessa maailmansodassa. Taistelu alkoi 22. syyskuuta 1940 ja päättyi Japanin voittoon neljä päivää myöhemmin. Alueen pääkaupunki Hanoi miehitettiin ja ympäröivät alueet joutuivat japanilaisten haltuun. Japani miehitti alueita aina sodan loppuun vuoteen 1945 asti. Sodan jälkeen Ranskan Indokiina jakautui Vietnamin, Laosin ja Kambodžan valtioiksi.


title: Mandoliinin soittaja

text: Mandoliinin soittaja on venäläisen taiteilijan Marc Chagallin (1887-1985) öljyvärein pahville liimatulle paperille maalaama maalaus, 50×37,5 cm, vuodelta 1914. Se lahjoitettiin Ateneumin taidemuseolle vuonna 1945.


title: Mandoliinin soittaja

text: Chagallin David-veljeä kuvaava "Mandoliinin soittaja" on syntynyt Valko-Venäjän alueella taiteilijan kotikaupungissa Vitebskissä. Chagall oli juuri palannut kotiin Pariisista, jossa hän oli asunut neljä vuotta. Tätä ennen hän oli opiskellut Pietarissa vuodesta 1907 Leon Bakstin johdolla.


title: Mandoliinin soittaja

text: Venäläisten elementtien yhdistäminen Ranskan uudenaikaiseen taiteeseen näkyy hyvin tässä maalauksessa. Pariisissa Chagall oli kiinnostunut kubismista ja fauvistien värikkäästä ilmaisukielestä. Pietarin ajalta on peräisin lapsuuden unimaailman ilmestyminen hänen kuviinsa.


title: Mandoliinin soittaja

text: Mandoliinin soittaja ostettiin Suomeen vuonna 1916 Helsingissä järjestetystä venäläisen taiteen näyttelystä. Salon Srindbergillä pidetyssä näyttelyssä oli esillä 36 Chagallin teosta sekä Wassily Kandinskyn, Nata Altmanin ja Olga Rozanovan tuotantoa. Maalaus ostettiin Keirknerin perheeseen, joka lahjoitti sen Ateneumiin vuonna 1945.


title: Mandoliinin soittaja

text: Näyttely kiinnosti suomalaistaiteilijoita. Sen vaikutusta on katsottu näkyvän kuitenkin vain Greta Hällfors-Sipilän sekä Sulho Sipilän teoksissa.


title: Mandoliinin soittaja

text: Timo Huusko: Marc Chagall: Mandoliinin soittaja. Teoksessa Ateneum- opas. Toim. Timo Huusko, 2007, s.82.


title: Born This Way Ball

text: Born This Way Ball oli Lady Gagan kolmas konserttikiertue. Kiertue alkoi 27. huhtikuuta 2012 Etelä-Koreasta ja päättyi ennenaikaisesti helmikuussa 2013 Lady Gagan lonkkavamman vuoksi. Lady Gaga esiintyi Suomessa 27. ja 28. elokuuta 2012 Hartwall Areenalla.


title: Born This Way Ball

text: Judasin julkaisun aikaan Lady Gaga vahvisti haastattelussa, että hän aloittaa kiertueensa vuonna 2012. Kiertue tulisi käymään ensimmäistä kertaa Latinalaisen Amerikan maissa, kuten Brasiliassa ja Meksikossa. Born This Wayn päätuottaja Fernando Garibay totesi, että jokaisella kappaleella on oma Born This Wayn teemaan sopiva tarinansa. Garibayn mukaan edelliseen kiertueeseen, The Monster Ball Touriin verrattuna Born This Way Ball olisi liioitellumpi.


title: Born This Way Ball

text: Kiertueen mainosjuliste julkaistiin 7. helmikuuta 2012. Julisteessa Gagan kasvot leijuvat tummien pilvien yllä, katsoen alas taivaalta. Juliste on neonvihreää ja neonpinkkiä lukuun ottamatta mustavalkoinen. Gaga seisoo itse tanssijoidensa kanssa keskiaikaisen linnan edessä Keytar-asuun pukeutuneena.


title: Born This Way Ball

text:
Helmikuussa 2012 Gaga paljasti, että hän julkaisee Born This Way Ballin lavan luonnoksia Twitterissä. Gaga julkisti piirroksen lavasta, jonka on suunnitellut laulaja itse tiiminsä Haus Of Gagan kanssa. Gaga twiittasi: ""I'm so excited. The Haus has been working so hard, we can't wait for you to see it!! Love you Little Monsters, have the time of your life"". Kiertueen ensimmäiset ja toiset osuudet julkistettiin 8. helmikuuta 2012. Selvisi, että konsertteja olisi maissa, kuten Etelä-Korea, Hongkong ja Singapore. Euroopan osuus julkaistiin maaliskuussa 2012, ja se koostui kahdestakymmenestäyhdestä konsertista. Euroopan osuus alkoi Bulgariasta ja loppui Espanjaan. Latinalaisen Amerikan päivämäärät ilmoitettiin 6. elokuuta 2012 Twitterissä.
Gagan kiertuetta on luonnehdittu ”elektroniseksi popmetallioopperaksi”.


title: Born This Way Ball

text: Born This Way Ball -kiertueen lava valmistui muutaman kuukauden aikana, ja inspiraationa käytettiin keskiaikaista goottilaista linnaa, jossa on torneja ja monimutkaisia kaiverruksia, sekä suuri catwalk, jotta Gaga voisi kommunikoida yleisönsä kanssa paremmin. Aluetta catwalkin sisällä kutsutaan nimellä ”Monster Pit”. Monster Pitiin pääsi vain permantolipun omistajat, ”Ball”-asuihin pukeutuneet ja ensimmäisenä paikalle saapuneet.


title: Born This Way Ball

text: Gaga joutui perumaan monia keikkojaan kiertueelta tulleen lonkkavaivan takia. Kaikki peruuntuneet päivät olisivat olleet Amerikassa.


title: Damián Santiago Bitar

text: Damián Santiago Bitar (s. 12. helmikuuta 1963) on argentiinalainen roomalaiskatolinen piispa. Hänet vihittiin papiksi Villa Marían hiippakuntaan 13. joulukuuta 1987 ja nimitettiin San Juston hiippakunnan vihkipiispaksi sekä Turris Tamallenin titulaaripiispaksi 4. lokakuuta 2008. Piispaksi konsekroinnin suoritti 8. joulukuuta José Ángel Rovai, jota avustivat Roberto Rodríguez ja Carlos José Ñáñez.


title: Damián Santiago Bitar

text: Bitar sai 26. lokakuuta 2010 nimityksen Oberán piispaksi, jonka virkaan hänet asetettiin 4. joulukuuta.


title: Johanneksen kirkko (maalaus)

text: Johanneksen kirkko on modernisti-taiteilija Greta Hällfors-Sipilän (1899–1974) n. vuonna 1918 öljyvärein kankaalle maalaama maalaus, kooltaan 73,5 × 66,5 cm. Ateneumin taidemuseo osti maalauksen vuonna 1991.


title: Johanneksen kirkko (maalaus)

text: Johanneksen kirkko -maalaus tuo mieleen Marc Chagallin taiteen ilmavuuden ja perspektiivien leikin. Taideopiskelijat Greta Hällfors-Sipilä ja Sulho Sipilä olivat nuoripari, joka oli tutustunut Marc Chagallinkin töitä sisältäneeseen Venäläisen taiteen -näyttelyyn Helsingissä vuonna 1916. Mutta myös muutoin venäläisen, samoin kuin saksalaisen taiteen uudet virtaukset olivat olleet esillä Suomessa. Hällfors-Sipilä suosi töissään vesi- ja guassivärejä ja katsotaankin, että Johanneksen kirkko -maalaukseen on myös tarttunut jotain vesiväritöiden lennokkuudesta. Maalauksessa on mukana koomisia ihmishahmojakin.


title: Johanneksen kirkko (maalaus)

text: Maalauksen kolmen päävärin (punaisen, sinisen ja keltaisen) samanaikainen raikas käyttö oli outo ilmiö Suomen taiteessa tuohon aikaan.


title: Johanneksen kirkko (maalaus)

text: Johanneksenkirkko näkyi taiteilijaparin kodin ikkunoista, Laivurinrinne 2:sta.


title: Johanneksen kirkko (maalaus)

text: Olavinen, Anja: Greta Hällfors-Sipilä: Johanneksen kirkko. Teoksessa "Ateneum-opas". Toim. Timo Huusko, 2007, s. 83.


title: Baldomero Carlos Martini

text: Baldomero Carlos Martini (s. 12. lokakuuta 1939) on argentiinalainen roomalaiskatolinen piispa. Hänet vihittiin papiksi San Franciscon hiippakuntaan 7. syyskuuta 1969 ja nimitettiin sen johtoon 2. joulukuuta 1988. Piispaksi vihkiminen seurasi 5. helmikuuta 1989. Pääkonsekraattorina toimi Raúl Francisco Primatesta, jota avustivat Ubaldo Calabresi ja Agustín Adolfo Herrera. Martini asetettiin virkaansa 5. maaliskuuta 1989.


title: Baldomero Carlos Martini

text: Martini sai 14. helmikuuta 2004 nimityksen San Juston piispaksi.


title: José Ángel Rovai

text: José Ángel Rovai (s. 19. lokakuuta 1936 Córdoba) on argentiinalainen roomalaiskatolinen piispa. Hänet vihittiin papiksi Córdoban arkkihiippakuntaan 15. elokuuta 1963 ja nimitettiin sen vihkipiispaksi sekä Abaradiran titulaaripiispaksi 13. elokuuta 1999. Piispaksi vihkiminen seurasi 1. marraskuuta. Pääkonsekraattorina toimi Carlos José Ñáñez, jota avustivat Estanislao Esteban Karlic ja José María Arancibia.


title: José Ángel Rovai

text: Rovai sai 3. lokakuuta 2006 nimityksen Villa Marían piispaksi, jonka virkaan hänet asetettiin 3. joulukuuta. Hän jäi eläkkeelle 28. helmikuuta 2013.


title: Göteborgin raitiotieliikenne

text: Göteborgin raitioliikenne () on osa Göteborgin joukkoliikennettä. Raitioliikennettä tilaa Göteborgs Spårvägar Västtrafikin ohjauksen alla. Järjestelmä kattaa noin 160 kilometriä yksittäistä raitiota, laittaen sen Ruotsin suurimmaksi raitiojärjestelmäksi. Vuonna 2006 järjestelmää palveli 200 raitiovaunua, jotka toimivat kahdellatoista päivä- ja viidellä yölinjalla. Näiden lukujen oletetaan nousevaan "Kringenin (Kollektivringenin", joukkoliikennekehän) valmistuttua. Göteborgin raitioverkosto on pohjoismaiden suurin. Vuonna 2007 Göteborgin raitiovaunuilla tehtiin 100,5 miljoonaa matkaa.


title: The Walking Dead (1. tuotantokausi)

text: Yhdysvaltalaisen televisiosarjan "The Walking Deadin" ensimmäisen tuotantokauden esitys alkoi Yhdysvalloissa 31. lokakuuta 2010 ja päättyi 5. joulukuuta 2010. Sarja perustuu Robert Kirkmanin samannimiseen sarjakuvaan. Sarjakuvan televisioversion kehitti Frank Darabont, joka myös käsikirjoitti sarjan ensimmäisen kauden jaksot ja ohjasi sarjan aloitusjakson.


title: The Walking Dead (1. tuotantokausi)

text: Ensimmäinen kausi sai osakseen lähes maailmanlaajuista suosiota ja sen aloitusjaksoa katsoi 5,35 miljoonaa amerikkalaiskatsojaa. Päätösjakso keräsi noin kuusi miljoonaa katsojaa ja sarjasta tuli kaikkien aikojen katsotuin kaapelidraamasarja.


title: The Walking Dead (1. tuotantokausi)

text: Suomessa ensimmäinen tuotantokausi alkoi FOX-kanavalla 22. huhtikuuta 2012, ja ensimmäinen jakso keräsi 69 000 katsojaa.


title: The Walking Dead (1. tuotantokausi)

text: Ensimmäisen kauden keskiössä on apulaissheriffi Rick Grimes, joka vaipuu ampumisen seurauksena koomaan määrittelemättömäksi ajaksi. Hän herää zombien valtaamaan apokalyptiseen maailmaan. Elävät ihmiset kutsuvat näitä zombeja "walkereiksi" eli "kävelijöiksi". Grimes havaitsee vaimonsa ja lapsensa kadonneen, ja aseistautumisen jälkeen hän lähtee vaaralliselle matkalle kohti Atlantaa, jossa huhutaan olevan tartuntasuojalaitos ja jossa hänen perheensä saattaisi piileskellä. Hänelle kuitenkin selviää pian, että zombit johtavat kaupunkia eikä se ole enää turvallinen.


title: The Walking Dead (1. tuotantokausi)

text: Rickin vaimo Lori ja heidän lapsensa Carl piilottelevat kaupungin lähistöllä Rickin entisen työkaverin ja parhaan ystävän Shane Walshin kanssa. He ja muutamat muut ovat pystyttäneet leirin, jonne on tullut selviytyneitä lähialueilta.


title: The Walking Dead (1. tuotantokausi)

text: Sarjakuvan luonut Robert Kirkman kertoi harkinneensa "Walking Dead" -televisiosarjaa, mutta ei koskaan aktiivisesti pyrkinyt siihen. Omien sanojensa mukaan hänellä ei ollut mitään uusia sovituksia vastaan, toisin kuin joillain tekijöillä. Kun Frank Darabont ilmaisi kiinnostuksensa sovittaa sarjakuvasta televisiosarja, Kirkman kertoi olleensa äärimmäisensä imarreltu. Hänen mukaansa Darabont välitti alkuperäisestä lähdemateriaalista ja hän itse sai vaikuttaa televisiosarjan sovitukseen niin paljon kuin halusi. Kirkman ei ikinä voinut kuvitella kaiken menevän niin hyvin. Hänen mielestään se kaikki oli Darabontin ansiota.


title: The Walking Dead (1. tuotantokausi)

text: Darabont itse oli ollut zombi-tyylilajin fani nähtyään George A. Romeron elokuvan "Night of the Living Dead" ollessaan neljätoistavuotias. Hän kertoi pitäneensä siitä välittömästi. Darabont muistelee kävelleensä sarjakuvakauppaan Burbankissa ja nähneensä "The Walking Deadin" hyllyllä vuonna 2005. Koska hän oli kyseisen tyylilajin fani, hän osti lehden, luki sen ja ryhtyi heti haalimaan sen oikeuksia, sillä hänen mielestään siitä tulisi upea televisiosarja. Hän rakasti ajatusta laajennetusta, jatkuvasta ja dramaattisesta kerronnasta, joka sijoittuisi keskelle zombiepidemiaa.


title: The Walking Dead (1. tuotantokausi)

text: Darabontin alkuperäinen käsikirjoitus sarjan aloitusjaksoon jaettiin kahtia ja sitä kaunisteltiin, ja näin siitä tehtiin kaksi jaksoa. He hidastivat sarjan kerrontaa ja syventyivät henkilöhahmoihin enemmän.


title: The Walking Dead (1. tuotantokausi)

text: Kirjoittaakseen tuotantokauden loput jaksot Darabont palkkasi Charles H. Egleen, Adam Fierron ja Glen Mazzaran, joiden kanssa hän oli työskennellyt aiemminkin. Myös Jack LoGiudice liittyi käsikirjoittajatiimiin. Hän ja Kirkman toimivat myös sarjan tuottajina.


title: The Walking Dead (1. tuotantokausi)

text: Aloitusjakson keskeiset kuvaukset aloitettiin 15. toukokuuta 2010, ja seuraavien viiden jakson kuvaukset alkoivat muutamaa viikkoa myöhemmin 2. kesäkuuta. Ensimmäinen tuotantokausi kuvattiin Atlantassa, jonne myös tarina pääasiassa sijoittuu.


title: The Walking Dead (1. tuotantokausi)

text: Arvostelijat kehuivat sarjan ensimmäistä tuotantokautta. Tuotantokauden keskiarvo Metacritic-verkkosivustolla on 82/100. "TV Guiden" Matt Roush luonnehti sarjaa karuksi kuvaukseksi ja ylisti sitä visuaalisesti upeaksi. "Slant Magazinen" Simon Abrams antoi tuotantokaudella kolme ja puoli tähteä neljästä.


title: The Walking Dead (1. tuotantokausi)

text: Sarjan aloitusjakso palkittiin parhaan maskeerauksen Emmy-palkinnolla vuonna 2011, ja se oli ehdolla myös parhaasta äänityksestä ja parhaista visuaalisista erikoistehosteista. Sarja oli ehdolla parhaaksi draamasarjaksi vuoden 2011 Golden Globe -palkintogaalassa, mutta palkinnon voitti lopulta "Boardwalk Empire". Sarja sai myös parhaan uuden sarjan Writers Guild of America -ehdokkuuden vuonna 2011.


title: The Walking Dead (1. tuotantokausi)

text: Yhdysvaltain elokuva-akatemia laatii vuosittain listan parhaista televisio-ohjelmista. "The Walking Dead" oli ehdolla listalle vuoden 2010 parhaista ohjelmista. Vuoden 2011 Saturn-palkintogaalassa sarja ansaitsi kuusi ehdokkuutta: paras televisioesitys, paras miespääosa (Andrew Lincoln), paras naispääosa (Sarah Wayne Callies), paras miessivuosa (Steven Yeun), paras naissivuosa (Laurie Holden) ja paras vieraileva tähti (Noah Emmerich). Sarja oli ehdolla myös parhaaksi draamasarjaksi Critics' Choice Television Award -gaalassa vuonna 2011.


title: Martini (täsmennyssivu)

text: Martini voi tarkoittaa seuraavia:


title: Estanislao Esteban Karlic

text: Estanislao Esteban Karlic (s. 7. helmikuuta 1926) on argentiinalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 8. joulukuuta 1954 ja nimitettiin Córdoban arkkihiippakunnan vihkipiispaksi sekä Castrumin titulaaripiispaksi 6. kesäkuuta 1977. Piispaksi vihkimisen suoritti 15. elokuuta Raúl Francisco Primatesta, jota avustivat Alfredo Guillermo Disandro ja Cándido Genaro Rubiolo.


title: Estanislao Esteban Karlic

text: Karlic nimitettiin 19. tammikuuta 1983 Paranán koadjuuttoriarkkipiispaksi, ja 1. huhtikuuta 1986 hänestä tuli sen arkkipiispa, jona hän toimi, kunnes jäi eläkkeelle 29. huhtikuuta 2003. Hänet ylennettiin kardinaaliksi 24. marraskuuta 2007, jolloin hänet nimitettiin Beata Maria Vergine Addolorata a piazza Buenos Airesin kardinaalipapiksi. Hän oli kardinaaliksi päästessään yli 80-vuotias, joten hänellä ei ollut alun pitäenkään oikeutta äänestää konklaavissa.


title: Estanislao Esteban Karlic

text: Karlic syntyi kroatialaiseen maahanmuuttajaperheeseen ja opiskeli Córdoban suuressa seminaarissa sekä Paavillisessa gregoriaanisessa yliopistossa. Hän on toiminut suuren seminaarin filosofian jaoksen johdossa ja teologian professorina samassa seminaarissa. Hän on lisäksi ollut muun muassa Argentiinan piispainkonferenssin puheenjohtajana vuosina 1996–1999 ja toisen kauden 1999–2002.


title: Jar-Sale

text: Jar-Sale () on Jamalin kunnallispiirin hallintokeskuksena toimiva kylä (selo) Jamalin Nenetsian autonomisen piirikunnan Jamalin niemimaalla sijaitsevassa kunnallispiirissä Luoteis-Siperiassa, Obinlahden rannalla. Jar-Sale sijaitsee linnuntietä 192 kilometriä Jamalin Nenetsian pääkaupunki Salehardin koillispuolella. Vuoden 2010 väestönlaskennan mukaan Jar-Salessa asui 6 486 henkeä ja koko kunnallispiirissä 16 310.


title: Roberto Rodríguez

text: Roberto Rodríguez (s. 14. elokuuta 1936) on argentiinalainen roomalaiskatolinen piispa. Hänet vihittiin papiksi 31. tammikuuta 1970 ja nimitettiin Córdoban arkkihiippakunnan vihkipiispaksi sekä Pertusan titulaaripiispaksi 12. marraskuuta 1992. Piispaksi vihkiminen seurasi 22. joulukuuta. Pääkonsekraattorina toimi Raúl Francisco Primatesta, jota avustivat Estanislao Esteban Karlic ja Jesús Arturo Roldán.


title: Roberto Rodríguez

text: Rodríguez sai 23. kesäkuuta 1998 nimityksen Villa Marían ja 24. toukokuuta 2006 La Riojan piispaksi. Hän jäi eläkkeelle 9. heinäkuuta 2013.


title: Joe Ledley

text: Joseph Christopher Ledley (s. 23. tammikuuta 1987 Cardiff, Wales) on walesiläinen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin mestaruussarjassa pelaavaa Derby Countya.


title: Joe Ledley

text: Ledley kuuluu Walesin maajoukkueen vakiomiehistöön ja on pelannut urallaan 77 A-maaottelua sekä tehnyt niissä neljä maalia.


title: Joe Ledley

text: Yhdeksänvuotiaana kotikaupunkinsa suurseuran Cardiff Cityn riveihin liittynyt Ledley teki debyyttinsä seuran edustusjoukkueessa 17-vuotiaana, syksyllä 2004. Ledley onnistui pian vakinnuttamaan paikkansa avauksessa, ja vähitellen myös suuremmat seurat alkoivat kiinnostua hänen palveluksistaan. Elokuussa 2008 juuri Englannin Valioliigaan noussut Stoke City teki Cardiffille kuuden miljoonan punnan tarjouksen, jonka seura kuitenkin hylkäsi.


title: Joe Ledley

text: Ledleyn sopimus Cardiffin kanssa loppui kauden 2009–2010 jälkeen, jolloin hän aloitti sopimusneuvottelut vapaana pelaajana muun muassa Stoken, West Bromwich Albionin sekä AS Roman kanssa. Heinäkuussa 2010 Ledley allekirjoitti nelivuotisen sopimuksen Skotlannin suurseuran Celticin kanssa.


title: Joe Ledley

text: Tammikuun lopussa 2014, kolmen ja puolen Celticissä pelatun kauden jälkeen, Ledley siirtyi Englannin Valioliigan Crystal Palaceen, jonka kanssa allekirjoitti kolme ja ja puoli vuotta kestävän sopimuksen. Skotlannissa pelatessaan hän oli voittamassa muun muassa kahta liigamestaruutta.


title: Joe Ledley

text: Syksyllä 2017 Ledley siirtyi Derby Countyyn.


title: Joe Ledley

text: Walesin A-maajoukkueessa Ledley on pelannut vuodesta 2005 lähtien, Manchester Unitedin walesiläisen tähtipelaajan Ryan Giggsin lopetettua maajoukkueuransa.


title: Sergio Osvaldo Buenanueva

text: Sergio Osvaldo Buenanueva (s. 19. joulukuuta 1963) on argentiinalainen roomalaiskatolinen piispa. Hänet vihittiin papiksi Mendozan arkkihiippakuntaan 28. syyskuuta 1990 ja nimitettiin sen vihkipiispaksi sekä Rusubbicarin titulaaripiispaksi 16. heinäkuuta 2008. Piispaksi vihkiminen seurasi 27. syyskuuta. Pääkonsekraattorina toimi José María Arancibia, jota avustivat Rafael Eleuterio Rey ja José Ángel Rovai.


title: Sergio Osvaldo Buenanueva

text: Buenanueva sai 31. toukokuuta 2013 nimityksen San Franciscon piispaksi.


title: Tazovski

text: Tazovski () tai "Taz", vuoteen 1949 saakka myös "Halmer-Sede" () on Tazin kunnallispiirin hallintokeskuksena toimiva kaupunkityyppinen taajama Jamalin Nenetsian autonomisen piirikunnan itäosissa Luoteis-Siperiassa, Tazinlahden pohjukassa, sinne laskevan Taz-joen suun eteläpuolella. Tazovski sijaitsee linnuntietä noin 540 kilometriä Jamalin Nenetsian pääkaupunki Salehardista itäkoillisen.


title: Tazovski

text: Vuoden 2010 väestönlaskennan mukaan taajamassa asui 6 793 henkeä ja koko Tazin eli Tazovskin kunnallispiirissä 16 537. Vuoden 2002 väestönlaskennan mukaan Tazovskin taajaman etninen jakauma oli seuraava: nenetsit 51,7%, venäläiset 31,3%, ukrainalaiset 6,9%, tataarit 3,0%, azerit 1,3 %, valkovenäläiset 0,7% ja muut kansallisuudet 5,1%.


title: Tazovski

text: Ensimmäiset historialliset maininnat kylästä alueella liittyvät 1500-luvun kauppareitin kuvaamiseen. Tazin kylä tunnetaan siten yhtenä koko Jamalin Nenetsian piirikunnan vanhimmista asutuspaikkoina. Vuodesta 1883 alkaen kauppayhtiö (Funk, Murzein ja Vordropper) piti kauppa-asemaa kylässä Halmer-Seden alueella (nenetsiaksi: kuollut mäki/harju); sieltä vaihdettiin teetä, sokeria, tulitikkuja ja vastaavaan paikallisten asukkaiden kalaa vastaan. Seuraavana vuonna kauppayhtiö ryhtyi ostamaan paikallisten nenetsien Taz-joelta ja Tazinlahdelta pyytämää kalaa tonnikaupalla. Kauppiaat vaihtuivat, kylä kehittyi.


title: Tazovski

text: Vallankumous puhkesi ja aikanaan tästä kaukaisesta kylästäkin tuli osa Neuvostoliittoa. Vuonna 1921 perustettiin ideologian mukaisesti kyläneuvosto, joka otti paikallisten asukkaiden elämän ja osuuskuntien järjestämisen vastuulleen. Kylän pääasiallinen toimeentulo oli lokakuussa 1931 kalastus, johon tarkoitukseen oli yhteensä seitsemän moottorivenettä tai kalastusalusta. Kylässä asui 2 560 henkeä, joista vain 14 oli lukutaitoisia...


title: Tazovski

text: Taajamassa on kesäkaudella avoin jokisatama ja ainakin joskus käytössä ollut pienlentokenttä (helikopterilennot). Maantieyhteys muualle Jamalin Nenetsiaan olemassa petrokemian tuotantokenttien ja Urengoin kautta. Lähin rautatieasema on noin 10 kilometriä Urengoista länteen sijaitseva Korotšajevo. Lähin 100 tuhannen asukkaan kaupunki on Novyi Urengoi, joka sijaitsee linnuntietä noin 180 kilometriä lounaaseen (rautatie ja lentoasema).


title: Lawrence

text: Lawrence voi tarkoittaa seuraavia: